Hruaitu Issue 177 - Chinland Today Media\nDecember 28, 2008 2:13 am·0 comments\nHT vei – 177\nvei – 177\nLCF ihsin mi 36 ram dang ah\nTuni le thaisun a bang awk lo, thaisun ah Ninu in ziangmi a rak suahpi ding ti kan theih ban lo mi hi bawipa ih duhmi a rak si, cucu a mai thlawsuah khal a rak si fawn. Hmailam can theicia sehla tap le aihramnak in hi leitlun a khat ding.\nKan LCF khal hi Bawipai kut cakin a rak dinsuah lai kum 2002 ah mi 70-100 hrawng lawngin an rak khawm thei nan, tuni ah Pathian kutcak a lang vivo ih mi 400 lenglo an rak khawm thei. Tuithla sungah kan member sung ihsin\nPa Ngun Hmung tei innsang mi 5 Newzeland\nPa Ngun Lian Uk tei innsang mi 4 USA\nNu Sui Thuan tei innsang mi 4 USA\nPa Sui Lian Thang innsang mi 6 USA\nPa Ngun Nawl innsang mi 6 USA\nPa Tawk Lian Mang innsang mi 5 UAS\nSalai Cung San mi 1 USA\nSalai Cungte Mi 1 Australia\nAnzaten mi 36\nHmailam caan ah ziangvek tikcu can khal ah Bawipa hmin sunlawinak ah si vivo hramseh.\nNa Duhdawt mi\n–by Jasmine Certe\n( ……. ) Duhdawt mi ti le\nDuh timi na thei maw\nCun a taktak si lo mi\nRuahsan hi sullam a nei maw\nTipi thuanthum ti khi\nHaite in na suak kang thei kei maw\nKurtai khi a thupte ih ei khal len\nA thlum thotho\nSa an kap hlan ah\nPuahnak ding thing an sat dah maw\nNa ei thei lo mi in\nNa pum a lo puar ter thei lo\nNa duhdawt mi cu thinna in tan hlah.\n-by Rev. Run Cung Mang\n“Zianghman ttih hlah, na hnenah ka um a si. Keimah cu na Pathian ka si, zianghman in lo phangter hlah seh. Ka lo bawm dingih ka lo cakter ding; ka lo hum dingih ka lo ruun ding” (Isaiah 41:10).\nA siatral cuahcomi hih leiram ih na leenlai ah na ttulbikmi hi ziang a si? Ahleice in ttih ding hlir ih a khatmi hih Malaysia ram na um sungah ziangmiso na poimawhbik? (oprasi, palik, rela, damiah,…) Mi hmuahhmuah in kan ttulbikmi cu thlangam daihnak (peace) hi a si ko. Kan Laittong ahhin “hnangamnak” timi kan nei ih “thlangamnak” timi khal kan nei. Thukdeuh in simfiang tum hnik sehla – “hnangamnak” cu thinlung sungih ttihphaannak um lo daihnak khi a si kan ti thei. Kan rinsanmi le kan rualpi ttha kan kiangnai ih an um caan ah kan hna a ngam hlunhli. Asinan “thlangamnak” cu cumi hnakin a nasadeuh. Kan kiangnai ah rinsanmi zohman um lo hmanseh, kan nunnak ah ttihphaannak hlir in in kulhvel hmansehla, kan sunglam nun, kan thlarau nun cu Pathian Thlarau Thianghlim ih umpinak thawngin dai ziarzi in a um thei. Cumi cu thlangamnak kan timi le kan ttulbikmi cu a si.\n1. Zianghman ttih hlah!\nLeitlun hi ttihphaannak hlir in a khat. Milianzet khal in a tlaksiat ding le a farah saal ding a phaang ih micak khal in amah hnak ih caksawn suak leh ding a phaang ve. Thuneihnak saangbik nei ram uktu bawi pawl tla hril an si nawn lo ding an phaang. Mi hmuahhmuah ttihphaannak nei lo zohman kan um lo. A tam le a mal a simen. A luar le luar lo lawng a si ko. Sihmansehla kan biakmi kan Pathian in zumtu a tefa pawl cu “Zianghman ttih hlah!” in ti (Isa. 41:10). Ziangah sipei? Dr. Simpson in, kan Bible sungah “ttih hlah” timi thawn a bang awmi ttongfang hmun 365 lai ah a cuang. Kumkhat ah ni 365 a um ih, curuangah zumtu cu nikhat te hman ttihphaang ih um ding in siang lo a si, a ti. Ka lungkimzet. Ttihphaannak leiram ah kan um ko nain “Zianghman ttih hlah!” in titu a cak Pathian kan nei. Pathian hmin sunglawi sin koseh!\n2.Zianghman in lo phaangter hlah seh!\nZumtu cu kan beunak lungpi Jesuh a si ruangah ziangtluk buainak sumzing in in kulh hmanseh phaan ding a um lo. Ziangahti le “phaang hlah” in titu Pathian kan nei. Paul in, “Ziang thuhla hmanah donhar in um hlah uh. Thla nan cam tikah lungawi aipuang in na duhmi cu Pathian hnenah dilsawn uh. Cuti ih nan tuah asile minung ih ruah baan lomi Pathian ih thlangam daihnak in nan ruahnak le nan thinlung cu Khrih Jesuh sungah a kilhim ding,” a ti (Filipi 4:6-7). Zumtu pawl cu ziangtiklai caan khal ah Pathian in in umpi ih thlakung in zawn ringring ruangah hnangamte ih um ding kan si. Immanuel Pathian in, “Nan hnenah ka um” in timi cu rinhngetnak thawn pom in nuncih zuam cio uhsi! Pathian kut cak sungah himnak famkim a um ruangah ziangtik caan khal ah hnangam tein um aw. Jesuh dungthluntu pawl in an thinphaan caan ah an Bawipa an ko ih an hnangam bangin Bawipa sawm ringring uhsi. Bawipa in, in namnuaitu leitlun harsatnak tilet le tisuar cu a hlohter mai ding.\n3. Keimah cu Na Pathian ka si.\nSaam ngantu in “Bawipa kha an Pathian ih a neitu miphun cu mi thluasuak phun an si, Bawipa in a rothil ah a hrilmi pawl cu mi thluasuak an si,” a ti (Saam 33:12). Israel pawl ih an duh awknak le an tluangkhawnnakbik hi Pathian ih mihril kan si timi ahhin a si. Kannih Laimi tla Pathian ih rundammi kan si, Israel thar kan si. Jesuh Khrih cu i Runtu le ka Bawipa tiih a pomtu hmuahhmuah cu Pathian in ka fahniang ti’n in ko ih Pathian cu kan Pa a si. Pathian cu thlarau nun ih kan Pa a si ruangah zo in so in neh thei ding? Pathian kut cak sung ihsin zoso in long theitu um ding? Paul in, “Nannih cu nunnak ah Khrih thawn thawhter nan si zo ruangah Pathian vorhlam kap Khrih tonak vancung ram ahkhin nan thinlung bun uh,.. Nan thi zo ih nan nunnak taktak cu Khrih thawn Pathian sungah thuh in a um a si,” a ti (Kol. 3:1-3). Curuangah “Keimah cu na Pathian ka si” in titu Pathian kutcak sungah himdam te’n um uhsi!\n4. Ka lo cakter dingih ka lo bawm ding\nLeitlun mi cu mi cak lo le mi ttawnttai hlir kan si. Kanmahte kan nunnak hi sekent pakhatte hman a humhim aw theitu kan um lo. Sualforhnak a neh theitu tla kan um lo ih tisa duhnak hlir ah a tlangleengmi kan si thluh. Sihmansehla lungawiza thutak cu Pathian in, “Ka lo cakter dingih ka lo bawm ding” in ti. Samson cahnak petu Pathian cu kan Pathian a si ve ih Solomon fimnak petu Pathian cu kan Pathian a si ve thotho. Paul hhnenah thlaraumi sitheinak huham petu Pathian cun tuni khalah Amah a ringtu poh cu thlarau thazaang cahnak in pe fingfing a si. Mani-tusun-thaisun ziangtik hmanih danglam dah lo Pathian cun kan harsatnak le kan ttulsamnak ah in bawm thei. Khawvel thinharnak thli sia ih in nuai rerolai khalah tuar theinak thazaang le neh theinak huham in peek ringring a si. “I ko uh, ka lo let ding, mangbangza thil khuaruahhar ka lo khmuhter ding” (Jer. 33:3) in titu Pathian ko ringring in Amah ah rin-umnak le rinsannak kan neih ahcun a dingfelnak vorhlam kut cak in in ruun dingih in humhim ding a si. Kan duhmi le kan beiseimi ziangkim ngah thei dingin in bawm ding a si.\n5. Ka lo hum dingih ka lo ruun ding.\nBawipa in harsatnak sumzing sung ihsin in humhim dingih ttihnung raapthlakza dodalnak le tisiatnak sung ihsin in ruunhim ding. Thukam pelh dah lo Pathian cu Amah a ringtu poh cu an harsat buainak sungin a hum ih a ruunhim ringring. Leiram ttihphaannak le Malaysia ram thinharnak sung khalah Bawipa duhdawtnak sungih na tthum awk taktak ahcun minung ih peek awk thei lomi le minung sinak ih mahte ngah thei lomi, Pathian hnen ihsin lawng a rami thlangam daihnak in na khat thei ding. Na nunnak a lo hum dingih a lo ruun ding.\nThlangamnak (Peace) cu mikip ih kan duhbikmi le kan ttulbikmi a si. Cuih thlangamnak cu hih leitllun khuitawk hmun hmanah a um lo. Lei le van seemsuahtu Pathian hnen lawngah a um. Cuaruangah kan Bawipa Jesuh a suahhlan kum 700 ihsin a hmin ah Mangbangza, Remruattu, A cak Pathian, kumkhua ih Pa, Daihnak siangpahrang (Prince of Peace) tiah kawh a sicia zo. Tuni khal ah kan biakmi kan Pathian cu lei le van ih thuneitu saangbik le cungnungbik Bawipa a si. Paul in, “Bawipa kan lam ih a ttan ahcun zoso in dodal thei ding?” a ti bangin kan thinlung zate’n Bawipa cu zumhnget in kan rinsan ahcun zohman in dodal thei lo dingih nehnak thantar thawn Pathian kan rian thei vingvo ding. Cuticun ttihphaannak ih khatmi hih leiram ahhin thlangam daihnak thawn kan um thei ding a si.\nFake Information a tam :\nMisual hawltu an buai rero laiah mipi lam ihsin thuphan information dik lo rak petu an um ringring. Singapore cozah sun le zan an hawl rero ‘Mas Selamat Kastari’ umnak thei vekin bus driver pakhat cun palik hnenah report a pek ruangah kum 1 le thla 9 sung thlawng tla dingin thu thensak a si. Hi driver pa hin palik hnen ihsin laksawng ngah a duh ruangah hitin thuphan a per tiah a phaung aw sal. Kastari kha February 27 ah a tlansuak a si kha. January ni 9, Taman Medan,Malaysia ih nunau nauhak Sharlinie ( kum 9 ) hlo an hawl rero laiah Pakistan tlangval cun palik hnenah information dik lo a rak pek ruangah kaih ve asi.\nEast Timor ram ah daihnak a um thei lo : Kan dung February 11 ih East Timor President Jose Ramos Horta kap ngahtu le prime minister to-nak mawtaw rak khamtu tapung pawl cun daihnak an duh thu an sim rero nan, ramsung ih an cangvaih vivo ruangah cozah cun ‘state of emergency’ cu thlakhat sung a sauter bet. Tapung pawl hi Australia pawl bawmnak thawn an hawl rero ih, tampi an kai zo nan an hruaitu bik an kai ngah thei hrih lo.\nPresident Arroyo le sumpai eiruknak :\nPhilippine mipi cun an president Gloria Macapagal Arroyo duhtu le duhlotu zat survey an tuah ih, nikum October ahcun 39% in sumpai eiru in an puh. 2008 Feb-March in survey neta bik ahcun amah duhlo tu Filipinos mipi 51% an um tiah an ti. Hiti vek ih opinion poll ( ngaidan vote thlaknak ) an tuah ringring ruangah mipi then hra ih then kua cun Arroyo an puhnak hi ngainuam a ti tiah survey tuahtu cun an zum. Arroyo hin ‘telecommunication’ lam thansonak ding ih budget US $ 3,30,000,000 ( RM 1,050,000,000 ) a eiru tiah an puhmawh a si.\nBhutan ram cun ram uk dan a thleng ve. An Siangpahrang neta bik Jigme Khesar Wangchuck cun hi uknak thlengawk hi ram mipi hmuahhmuah lungawi tlang theinak ding ah a si’ tiah a ti. Democracy ram vekin hrilawk nak an theh veten Buh\_hutan United Party cun parliment seat 47 ah 44 an ngah hnu-ah thuneihnak an kai cih. Siangpahrang cun political power a nei ko ding nan, rampi uknak ding policy thar an tuah ding a si.\nTaiwan in president thar an nei : Kan dung zarhte ni-ah ( 22.3.08 ) Taiwan cun president hrilnak an nei ih, kum 8 lai president tuantu, Democratic Progressive Party hruaitu Frank Hsieh cu Kumingtan hruaitu Ma Ying Jeou cun a neh. Taiwan hin kum 1949 in thawk in Tuluk ram ihsin zalen nak ngah dingah nasa zetin arak zuam zo nan, tu ni tiang Tuluk hnen ihsin an inndang thei lo. Asinan, Jeou ih hruainak cun Taiwan tipi kap 160 kilometers ih sau cu, Tuluk lak ih himnak dingah thil pakhatkhat a tuah ding ih, tuluk thawn cun economic lawngah sungkhat kan si ding tiah a ti.Taiwan hin tih cing in United Nations Organization ah amai hming thawn member si ding a tumtah ringring. Hi tumtahnak referendum hi Tuluk cozah cun a ngeih lo zet ih Taiwan cu UNO ah ‘Republic of China’ tin tel ve mai sehla a duh.\nGreece ramah Olympic meisa an muat thawk : Kan duing tlawngkai ni khat ah Greece ram ih Olympic suah thawknak hmun, Olympia tlangpar temple-ah kum 2008 hrang Olympic meisa cu an muat thawk. Tuluk ram Olympic tawlrelnak hruaitu Liu Qi cun thu a sim lai-ah human right lam hnatuan tu France mi pahnih cun sandah an rak piah ih, thusimnak microphone lawng ih, “Milai diknak hmuhsuamtu ramah Olympic tuah si hram hlah seh” tiah an au. Sandah piahtu pawl cun Olympic flag ih rinkual panga cu ‘misual hrennak handcuff vekin slogan ah an ngan ruangah kaih an si.\nFrance le Britain cun nuclear thuhla reltlang :\nKan dung tlawngkai ni li-ah France president Nicolas Sarkozy le a nupi Bruni cun Britain ram an tlawng ih prime minister Gordon Brown an tawng. Hi an khualtlawn nak hi kum 12 sung ih France prsident in Britain a palsal nak hmaisa bik a si. A hlan ahcun France le Britain hin USA in ramdang a donak thuhla-ah ( foreign invading policy ) an rak rem awlo theu. Ram pahnih hruaitu pawl cun Nuclear summit thuhla, Olympic thuhla le Dalai Lama thuhla pawl an rel. Ram pahnih cun nuclear energy tuah lotu leitlun ramah electronic thilri a tam thei bik kuatsuah ( bawm ) an duh ih, asinan, Britain cun kum 2012 Olympic a tawlrel a tul ruangah France in Olympic boycott a duhnak cu a pawmpi lo. France cun tuluk-in Tibet mipi tampi a kaih ruangah Olympic boycott ding European Union ram hmuahhmuah lem a tum thu a sim. France ram hin a ramsung ih electric power 80% hi nuclear ihsin a tuah ih, Britain cun 20% tuahding in nuclear power a hmang.\nFrance ram first lady Bruni sawiseltu :\nFrance president Nicolas Sarkozy ih nupi Carla Bruni cun sawiseltu a nei tam deuhdeuh. Bruni hi fashion model tuantu a si vekin kum 1993 ah photoghrapher Michel Comte cun tawlawng ih a umlai, George Seurat ih modeling style cu a rak zuk. Zuk lakhawmtu pawl cun British fashion models Kate Moss le Naomi Campbell ih zuk pawl thawn April ni 10 -ah mipi hmai ih zuarnak ( auction- lilam nak ) an nei tum. Amal bik US $ 4,000 in an thawk ding. Culai fang ahcun 1.75 meter ih sang Bruni cu Harper’s Bazaar fashion megazine editor Lucy Yeomans cun, US president John F.Kennedy ih nupi Jacqueline Kennedy thawn an mawidan a rak tah thim.\nBangladesh in Independence day puai tuah :\nKan dung tlawngkai ni thum ( 26.3.08 ) kha Bangladesh ram independence dat vei 37 nak a si. Mirang pawl uknak ihsin independence ngah neta bik khal an si. Bangladesh ram hi tu hlan ahcun ‘Weat Pakistan’ ti a rak si theu ih, political buainak a phunphun ruangah kum 1971 ah anmah in cozah dang an nei ve. Himi thuhla ah Pakistan cun India cozah cu a mawhsiat ih, tu ni tiang Jummu le Kasmir state ( India ) ram cu an ram a si tiah neih a tum rero.\nPeru ramah Dinosaur ruh an kai : Arequipa, Peru ah kan dung tlawngkai ni hnih-ah palik pawl in vanram thilphur ding thiarsak tu bus cu an check ih, 8.5 kilograms ih rit dinosaur kha ruh ( jawbone ) an kai. Peru cozah cun kum tampi ‘fossil traficking’ hi an rak kham zo. An ram ah khua hlanlai ih dinosaur ruh tampi cu ramdangah an phurh hlohsak thluh theu. Arequipa ih an kaih ngah hi ‘bony triceratops’ dinosaur ruh a si ih, archaeologist pawl cun kum 6,500,000 ih upa a si an zum. Triceratops pawl hi North America thlanglam ah an rak um tam bik theu.\nTuluk cun Olympic boycott ding an phang : Tuluk ram cun an ram buainak ruangah internatioanl olympic organising committee in olympic cu a boycott ( canceal ) sal ding ti a phang. France president Nicolas Sarkozy cun ‘Tuluk ram cun ramsung buainak a tawlrel thei lo a si ahcun, Olympic opening ceremony tla ka boycott ding’ a ti ruangah Tuluk cozah cun a hlan ih a rak kham theu Europe ram journalist pawl cu a kosal ih, buainak um nawnlo nak hmun ‘Himalaya’ ah lawng a hruai. March 10 ihsin thawkin Tibet mi 140 an thi zo nan, tuluk cozah cun 20 lawng an thi a ti. Tibet cun kum 1959 ihsin independence an dil zo ih, mitampi India ramah an tlan. Tibet hruaitu ‘Dalai Lama’ khal hi 1959 ihsin India ramah a um zo.\nNunau thahnak tam sinsin\nHongkong ih nunau tha lo thattu an kaih hnu-ah, France ram ih nunau 7 lai sualpi ih thattu Fourniret cu kaih a si ve ih, thuthennak a hngak lai.\nUN zungin mi 100 hnenah appointment an pe\nKan dung tlawngkai ni hnih ni (25.3.08) ah UN zungin card ngah cia sungkhat ben ding mi 100 hnenah appointment an pe suak ti a si.March ni 11 ni ih UN zung hmai mipi tam tuk ruangah appointment pe loin palik an dawiter hnu ah tuhi an pek hmaisabik a si. UN zung in an zung hmaiih dansi tul nawn loin CRC le ARC ah hmin pe dingin an ti mi asi.Cumi hmin cazin pekmi sung ihsin CRC in 50 ACR in 50 an zaten mi 100 hnenah appointment pek an si.Tuah sungkhat ben ding hmin petu 800 lenglo an um lai ti a si.\nRegistaion thar thawn peh aw in kan dung 2007 mass hlan te ih Kawhtawng le Thailand lakih lawngtla mi 40 hrawng thih tumta anung mi 46 hnenah registation an tuah sak ti a si.Mi bang lo,Aids nat nei ,naupai,emergency hrangah cun an phit ti a um lo nan mi pi vangtlang hrangah cun thuthar a um hrih lo.Lai mi tampi in rampi kan thlen theinak dingah thlacamnak thawn ttang cio uh si.\nDAN LE AN HRAMTHAWKNAK\n(By -BiakChawn )\nLeitlunah ziang tik ihsin Dan a rak um? History ih ngan kan theih thei hmaisa bik le tulai san tiang hin milai kilven nak ding le misual hrem nak ding hi ziangtin a rak um? Hruaitu siartu hmuahhmuah in a tlangpi kan theih tul mi pawl le kan ruah tlang ding ih tha ka ti pawl famkim lo zetin vawn ngan ka duh.\n1.Dan hramthawknak cu kan bible ahcun ‘Ei hlah’ ti ihsin a thawk. Sinan, hi article ahcun leitlun history lam ngan a si ding ih, Baibal lam cu kan ret tha phawt pei. Milai cun ‘ca ngan le ca siar’ kan thiam hlan ihsin ‘Dan’ kan nei zo kan ti thei. Milai ih duhdawtnak cun inn sungsang ihsin ‘tuah hlah’ ti le ‘tuah aw’ tin Dan cu a thawk. Hihi Robert Mardock cun a cabu-ah ‘ca ngan le ca siar thiamnak a um hlan khal ah milai then thumj ih then hnih cun Dan an nei ih, milai pakhat a thih ahcun a thilri cu zo-in cohlang ding ti thu-ah Dan a rak tam bik’ tin a ngan. ( Ethnographic Atlas – University of Pittburg press 1967 p.862 ).\n2. Kum 3000 B.C hrawng ihsin Egypt ram cun mipi zohkilnak ding ah Dan an nei zo ih, cucu ca-in an ngan ti theih thei an si. Asinan, misual an hrem pawl cu mitthi phumnak thlan pakhat ‘pyramid’-ah ret ding in mitthi kuang ah a nung cing in an rak phum theu cu 3000 B.C hlan ih ‘ca ih ngan loh Dan’ a si thei. Ziangah ti len kum 2000 AD ah Egypt ram cun an ram history an theih ban thei ihsin kumm 7000 an si-nak puai an rak tuah.\n3. Babylon ram siangpahrang Hammurabi in Dan a tuah cu a si. Cucu 1760 B.C a si ih, Nebukadnezar um hlan kum 900 hrawng ah a si. Cui Dan cu mi hmuahhmuah siar thei ding khawpi sumdawngnak ah lung phun a si ih, sumdawng ( trader ) pawl le sal ( slave ) thuhla a tam bik. ( Nebukadnezzar in Jeruslam a siatsuah kha 860 B.C hrawng a si )\nHammurabi siangpahrang sanlai ihsin ‘mit aiah mit, ha aiah ha- kuan ding’ ti le sal pawl hminsin nak hlohtertu cu a kut tansak ding. A sal tlansuah tertu cu thah a si ding, sal cun nupi pasal an nei-aw thei ding’ ti pawl an lar thawk. Hihi ‘Code of Hammurabi’ ti a si. Mosi sanlai ah khal miphun tamsawn cun an hmang.\n4. Tuluk ram an si. Tuluk ram ah ca-in dan an rak tuahnak cu Xia dynasty ( Xia siangpahrang sungkua le thlah pawl sanlai ) ihsin a thawk. Hi dan pawl hi leilet ram hmansak awk thuhla ih dan ( feudalism ) a si ih, Xia sanlai ah tuluk ram ih ram fate uktu bawi pawl cun ral an neih tik cu-ah anmah bawm lohli ding ih thukam tu pawl hnen-ah leilet ram cu an san ter theu.\n5. Greek siangpahrang Solon sanlai a si. Babylon ram cu Persia in an siatsuah zo ih, Persian san neta lam a si. Greek pawl in Persia an do rero ih, ram an la vivo. 600 B.C – 500 B.C hrawng a si. Hihi Europe ram hmuahhmuah in Dan an cawngnak bik cu a si ih, Solon sanlai ihsin biaknak le ram uknak lam cu lamzin dangdangin an then thawk.\nRome sanlai ih Dan pawl hi paruknak kan ti thei. Kum 451 B.C hrawng ihsin Roman pawl cun Greek dan cu tuah danglam deuh in dan picang ngaingai an nei thawk. Inn sungsang, miphun si-nak le sal tawlrel dan a tam bik. Misual cu thinglamtah par ih khenbeh, thuthennak ah diknak cotu cu ‘lung rang ( marble )’ pek, inn sungsang ih pa bik in a fapa cu sal si ding in zuar sehla, cui a fapa cun a Pu in a duhzat tangka cu kuli tuan cing in a pe kim sal thei a si ahcun a suaksal thei. Vei thum a Pa-in a zuar hnu-ah ‘a fapa’ cu a luat ding ih a pa cun a zuar thei nawn lo ding. Mi pakhat a rak Aaa thut a si ahcun a thilneih mi par ih thunei tu ding cu a sungkhat naih bik mipa a si ding.\nIndia ram cun 400 B.C ihsin singpahrang thlun nak dan Arthashastra le Hindu biaknak lam thluntu hrang Dan ‘Manusmriti’ an rak nei. Hindu biaknak hi khawitawkin a rak thawk ti kan thei lo nan, biaknak dan an tuah hi an hram thawknak vekin tla a sim thei. Hi dan pawl hi pasarih nak cu an si.\nEurope ram tampi cun Rome rampi a tluksiat ihsin amai ram lak zat an uk ve vivo ih, cui an ram uk sung ahcun dan an tuah. Hi dan pawl hi Rome sanlai ihsin an rak thlun mi pawl tuah danglamnak ( modified ) an si. Kan hminsin ding cu, Greek sanlai ah Alexander the great cun ‘Greek miphun tidan’ ( Helenism ) hi a tlangau-pi vivo ih, tu ni tiang phunsang tlawng ah Greek word hman rero lai a si. Cucu Solon in policyi a rak tuah, Alexander ih pa ‘Phillip’ ni a rak thlun ve cu a si. Cuvek thotho in British pawl in leitlun ram tampi an uk ih, anmai dan le thil tuahdan pawl cu ramkip ah an than. Hihi Dan tangkai le thasawn ( political laws ) kan neih thawk nak cu a si.\nRome sanlai ih dan pawl cu a tihnung bik ih rel a si theu. Mi bumhmang le rukru tla tualthat vekin an hrem caan a um. Tipi ih hlawn, a nung cing ih phum, thih tiang ih thawi etc. Hivek tuartu ah hin midang huat ruang ih hla rak phuahtu tla an tel. Nu le pa thattu cu dip tumpi sungah an ret ih tipi ah an hlawn. Cui dip sung ahcun uico, rul, arpa le zawng mi keu hmang tla a thun tel cih.\nEngland ram ahcun kum zabi 17 nak hrawng ahcun nunau sualpi nak le tual thahnak hi a bangrep in an ruat. Mi nupi ihpi tu le milem a betu cu thah tengteng ding an si.\n( Hmai zarh ah peh a si ding – Ed )\n–by Salai Kawl Lian\nChristian music thuhla kan peh vivo ding. A siartu pawlin ziangtluk hlawk nak nan nei hai timi tla theih a cak um zet theu. A hrekkhatin a thulam lawng siar an um lai ah a hrekkhat calai lam a tuicin pawl cun cafawng hman dan le cafang kawm dan lam tla inrak suttu an um theu. Mihrekkhat pawl leh thung cunt t.rawngbawl aii ah hnatuan hman a theih lo maw? Tivek tiangih mi rak sut tawk tla an um. Tawngfang hmandan thuhla hi tampi rel ding a um ko. Asinan, kei ka fehpit ve dan cu a zawi tawng asi ti rero aiin hnampi pawlih fehpit dank an hman asile kanta asi hngal mai timi lam sawn hi asi. Cutiih ka ti ruangah kan Lai tawngfangih fiang keukeu um nacingih tul hnai lo tuk hman kual lam ka timi asi cuanglo. Kan tawng a farah ka duhlo ka ti nak asi sawn.Nangkhal na ngai dan pawl kha ziangtik lai khalah tlawng zetin bulpak hmaitawnawk tikcu ah simaw asilole SMS in simaw in(asinan na hminngai kha zahpi lo te ih telhin) inrak sim thei tum awla a tha zet ding tiah ka ruat.\nTuitum ahcun a hu aho ih Pathian thangthat(Praise& Worship team)pakhat thuhla ka hril suak leh asi hi. Annih hi Pathian in maksak takin hmanraw tha zet le hriam zetih a hman mi pawl an si. An hlanih P&W team hmuahhmuah hun hleihin leitlun pumpi ih an album an zuar suah tam bik le khawng cak bik pawl ah an hung tang thei asi. Kannih Laimi lakah khal an hla a kel ekih kan sak mi siseh, kanmai tawngte ih let tahratih kan sakmi tam nawn a um ve zo ko. Pathian biak thangthat hla ka ngaina a ti aw cin cun kan thei deuh tlangpi ko ding tiah ka zum.\nPraise & Worship timi thu tahwn mallai thuhla hlawmawk ka duh ta. Ziangah tile kannih kan Laimi pawlin himi thu pawl hi kan theihthiam a tul ve zet tiih ka ruah ruangah asi.\nPathian hi can bikhiah nei deuhih hnatuan theu asi ti cu kan thei cio ko ding. Bible hlun lamah PA sinak lawng phuangaw in a cangvai. Cuihnu deuh ah Fapa Jesuh tin kan lakah rung tlanglengin a phuangaw lehsal. Cun tu a neta bikah cun Thlarau thianghlim in a cangvai lala.Kannih miphun lakah hman tuihlan deuhah cun Thlarau thianghlim timi a rak pawm duh lo tutla an rak um ve ko. Asinan, tuini ah cun kan zate deuh thaw in Thlarau thianghlim le a hnatuan mi pawl cu kan pawl thluh thei thlangih a lung um ka ti zet.\nKhitivek deuhkhin tuihlan kum za ziangmawzah lai ah cun Christian hym book timi hi kawhhran tinah hmanlar deuh bik a rak si(hiti ka ti ruangah Hym book ih hla zaten Pathian in a hmang nawn lo ka tinak asilo). Asinan, tuini kan zoh asile a sanih milin music lamih mithiam ropi mino/upa pawlin hla thluk thatha hawl suakin style a phunphun bunin an tuahih an hlawhtling zet hai asi. Cumi pawl cun Tape cassette,CD le VCD ih ngai le zoh lawng si lo in kawhhran tam zetah khal khawm canih hman lar vivo asi. A hleice in himi hla thluk thar asilole santhar hlahphuah dan style hmangih Pathian biak le thangthat nakin mino thinlung a dengnehih, mi thawngpi pawl tla in Bawi Jesuh cu an Bawi le vRundamtu ah an run pawm ve thei hai asi.\nTraditional Church timi hnamdan hmang/thlun deuhih Pathian biak le thangthat nak khalin hmun le ram a nei nawn lo deuhdeuh thlang . Ziangahtile tuihlan kumza tampi san laiih hla phuahthiam pakhat in a hla phuah dan style le a tawngfang hman dan pawl kha tuisanih zumtu pawl hrangah theihthiam a harsa deuhih Pathian khalin a khatilam zawngin hna a tuan peh lemlo timi khal hi Pathianih mihman tam zetih hmuh dan le ngaidan khal asi. Tuihlanih biak inn sungih kut zabeng dah lo le ban a vai dah lotu pawl khalin tuni tuisanah cun khitivekkhin an tuah thei ve thlang. Kan bible sungih Siangpahrang David in Pathian cu lam le kut zabawng phahih a thangthat timi a fiang sinsin in ka thei. Kannihn kan miphun lakah khal Pathian mihman pawl hmangin hlathar thatha tam zet inpe zo. Cumi pawl kan hun sak dupdo cun thinlung khal danglam zetin inrun fang ruahruahih thazang kan ngah zet tlangpi in ka thei.\nAsile kan hlawmawk ding mi thuhla lamah kan feh thlang pei aw…..\nZoha Hillsong Music Australia(HMA)?\nHMA cun kum 15 rei music album a phunphun a tuah mi cu ram 90 ih um zumtupi unau pawl hnenah a thlen thei asi.\nA Tumtah Mi:Pathian in Hillsong Church hrangih hnatuan a pekmi lakih thupi zet pakhat asi.Australia ram sungah lawng silo in leitlun pumpi huap khalin rawngbawl nak a nei thei fawn asi.Kawhhran pawl hnenah Pathian ralthuam le thazang pek nak lam hna a tuan.Hillsong Church ih senior Pastor Brian in music ih hlawhtlin dan asim nakah “Kan thil tuah zomi zate ih kan zoh asile Church neih timi lawng hi asi men(hitawk zawnih Church ti a hmanmi hi zumtu pawl hmunkhat te ih Amah Pathian nung biak le thangthat timi a khih hmuh mi asi.Anmai Hillsong kawhhran neih ding a ti nak asilo. Cangantu).Himi hi Pathian hnatuan inpekmi asi.Music timi cu mipi hnenih thlenterih an thinlung neh ko tuahih Pathian lamih fehpit thei dingih laksak timi asi.Pathian biak timi cu Church spirit timi asi.Hla pawl cun Church ih thinlung a run suntlang asi.\nHimi worship team hi Pastor Darlene ih hoha mi asi. Anih hi hla lar zet “Shout to the Lord” timi hlaphuahtu asi.Hi hla hi zumtu lakih hla lar zet pakhat asiih leitlun pumhuapih um zumtu unau mipum million 30 in zarhtin ten mai kawhhran ciarah an sak ringring hla khal asi. Darlene hi hlasak thiam zetzet le musician thiam zetzet pawl thawn an tuan tlang hai. Cuihlei ah duh erte ih training an pek mi khal mi tam pi an um ve lai. Cumi pawl cun anmah le an tikcu rem can dandan hawlih rak pe in training anra kai theu hai asi. Himi pawl hin anmai kawhhran ciarah Praise and Worship(P&W)thatei an kaihhruai awk thei ve nak dingih tumtah nak nei cio mi an si hai.\nMusic hmangih a bulpi le tumtahmi pawl cu:-\n1.Mitampi Pathian ih nunthar an neih thei nak ding. Hi nunthar aneitu pawl khalin Pathian kan Bawipa an biak le an thangthat thei ve nak ding.\n2.Zumtupi unau pawl thazang cakter.Kawhhran le Ministry tivekih tulsam mi pawl bawm hna tuan. Bible cu hrampiih bun tahratih zirhawk nak, Kaihhruai awk nak , Pathian biak le thangthat pawl tla asi.\n3.Pathian in Hillsong hmangih a thilti mak le a hnatuan mi thu pawl hi zumtu unau pawl hnenah le zumlotu pawl hnen khalih sim le phuan pawl tla asi.\nHmaizarhah peh vivo ding……..\nTLANGVAL LE FALA THEIH TUL\n( .. pehzawm nak… )\n“Pai’ duhdawtnak cu a al, Nu duhdawtnak cu a thlum” ti a si theu. Hi thu hi zokhal in kan thei ko. Hrekkhat cun pai’ duhdawtnak ‘ a al’ ti cu, a thlum hnak cun a thaw lo nan, a tel lo cun um thei a si cuang lo tiah an ti. Nui’ in duhdawtnak cu duhnungza a si ih, a thlum tuk ruangah lamzin tha ih inhruaitu a si vekin lamzin tha lo ah khal kan fehsual theu nak san a si an ti.\nFate duhdawtnak hi rel danglam thei a si lo ih, vawn ruah ngaingai ahcun in duhdawtnak cu an rak bangaw ciah, asinan, in duhdawt dan cu a phun a dang. Fate hlawn siang nupi nu tampi an um: fate an vawn pai ih, vengsung ih sungkhat le rualpi hmaisawng ruangah maw ( a fate pai thawk dan felfai lo ruangah ), ek in le tiva ih vawn hlawn men duh nunau an um. ( Asian style ) Fate neih veten ‘Orphanage home’ lam ih umter cih tla an tam ( western style ), nau pai an si ti thei awk veten siatsuah cih ( modern style ) an um. Cucu nunau thuhla tlangpi, a selam cu a si.Mipa cun, mai fala naupai ruang ih ‘kawk’ men ( western style ) mai’ fala ih nau neih cu, “ in zawn lo” tin tan ngam ( common style ), mai’ fate in paisak tu nunau rori ( sawn ) cu ningzah ruang ih tlansan ( Tribal style ), fala naupai siatsuah cih ding ih forhfial cih ( Asian style ) an tam. Mipa mawhnak lam tlangpi a si.\nAn pahnih in vawn tah tthim sal sehla. Ralpi ruang ih mai’ sa himnak duh ruangah, mi tampi cu inn le lo tlansan in hramlakah an tlan theu. Hi vek caan ah hin mipa hnak in nunau-in fate a duhnak cu a tam. “Ral hmai ah khal fate run ding cun thih tiang a ngam” ti a si. Mipa cun cutawk ahcun ‘fate run lo-in “ziangtin ka thungrul sal ding?” tin a ruat sawn theu ti a si. Nawmnak caan ih duhdawt awk nak hnakin harnak caan ih duhzwk nak cun milai duhdawtnak a simfiang sawn kan ti ngam a si ahcun, Nui’ duhdawtnak cu a thlum kan ti thei ko ding.\nMipa hrang ahcun, ‘Fate duhdawtnak langter dan tha bik cu, a hringtu nupi duhdawtnak a si” ti a si. ‘Fate cawitu nupi nu ih ban tha caklo zet cun rampi a tuah tha thluh thei’ ti a si. Thu dik sawn cu, mipa le nunau in duhdawtnak thu an sim thawk ihsin an hmailam caan hrang ih thil tul le pawimawh ngaingai an rel fuh a thupi bik kan ti thei ding.\nThiknak ( jelousy ) ruangah le pakhat le pakhat zum awk ngam lem lonak ( doubt ), umharnak ( solitude ) le hiarnak ruang ih ngai awknak ( long for desire ), khawtlang le sungkua, miphun, biaknak lam ihsin harnak ( social and custumary and religious concerns ), tong hman ding le umnak ding hmun ram ( language and domicile condo ) thuhla ih buanak, le thildang tampi hin duhdawtnak ngaingai hi a tidanglam thei lo tiah na rak zum a si ahcun,…. na ti tha. Mi tampi cu hivek ruangah an buai celcel theu.\nSociologist pakhat, UNO ( United Nations Organization ) dintu lak ih tel ve Giddon cun, leiltun milai hrang ih thupi bik cu, “nunau mipatnak, inn sungsang, hnatuan” tiah a ti. Hihi Giddon ih thufim dimond pathum ti a si. Mipa le nunau in duhdawtnak lamzin an hawl tlang duh a si ahcun, hnatuan thuhla le cawmawk nak ding sumpai tawlrel dan ( career and occupation budget management ) hi rel hmaisak bik ding a si ih, cui hnu-ah fate thuhla rel tengteng ding ti thei aw. Hite pathum hnu ahcun duhdan le ruahdan dangdang tla um thei hman sehla, a rem thei thluh ti a si.\nA tlangpi in mino si lai ih manhlap tuk pawl hrang ahcun duhdawtnak hi a famkim thei lo. Arei hlan ah harnak a tawng cing. Curuangah Tuluk pawl cun, nikhat nawmnak ding ah zu in aw, thla hnih khat sung nawm nak dingah nupi nei aw,…” tiah thufim an nei. Duhdawtnak lamzin tha bik hril thiam hnu-ah lawng, fate duhdawtnak le thil dang dang a famkim thei. (..peh lai ding.. )\nLCF Nubu hotu Nu Lawng ih a naupa Pa Hlawn Kip Thuan ( Thuathuan) in March 24 ah Mawtaw Accident nak in Falam ah in thihsan. Malaysia um Zumtu unau pawl khal in March 25 ah khawhar a tuartu Nu Lawng tei hnemnak thlacamnak cu Quater ah neih a si.Hmuntn ih um a tanta mi a fa le a sungkhat pawl hrangah thlacamnak thawn bawm cio uhsi.\nNa zan mang cun thil pakhat tuah ding in thazang na neihzia a lo sim a si. – Helen Schucman ( 1909 – 1981 )\nEditors Biak Chawn\nSumkil Mang Hlei Sang\nZemdarhtu Obet Cungte\nMang Hlei Sang\nAdvisor Rev. Run Cung Mang\nHruaitu Issue 179\nHruaitu Thuthang Issue 218\nHruaitu Issue 178\nHruaitu Issue 68


US Ah Laimi Kapthat Aw Sual - Chinland Today Media\nUS Ah Laimi Kapthat Aw Sual\nFebruary 28, 2012 5:46 am·0 comments\nIndianapolis: February 17, 2012 zaan nazi 10:30 pm hrawng ah Indianapolis ih um Pu Lian Khuai Peng le Vaal Hei Kung (David Lal) te pahnih cu meithal thawn an kapaw sual pang ih a hmunah an pahnih in an thicih. Himi thilcangnak ah pakhat le khat rem awlo, ngaih awlo nak a um lo ih hleiah a thitu te an pahnih hi sungkhat naizet unau hnen(cousin) tla an si.\nZiang ruangbik ah hivek thil acang ti micu fiangzet in sim a har naan, unau sungkhat deuh pawl in “hnatuan cawlhcaan (Weekend) asi tikah an pu faa te cu tongaw khawm in thu nuam reltlangnak an nei.\nVaal Hei Kung (David Lal) ih pu Lian Khuai Peng cu US um rei asi bangin a meithal neihmi suah tahrat in a kut ding le dinglo tiin saan awnak (test) ah zian ngaingai (bullet) arak thun ngah pang. Hmakhat te sungah a tupa zial par ih atlu hmu veten thinphangnak le siarawnak khat thawn thil tawlrel daan ding zianghman thei nawn lo. Amah le mah a kap that aw asi ding tin zumnak an nei. Pu Lian Khuai Peng cu Hakha khaw hlun Pu Sui Mang (Liamcia) teih fapa asiih unau suahpi Pi Annie Ling (Washington D.C.), Pu Siang Ceu (Washington D.C.), le Pu Cung Bik Ling (Switzerland) a nei. Vaal Hei Kung cu Yangon ih khawsak mi a siih Pu Thla Peng ih fapa a si.\nHimi thu ruangah Indiana um Chin mi zaten an riahsiatpi ngaingai, ziang tik ih a ruak phum ding ti cu ni bikhiah fel mi a um hrih lo. An pahnih ten Indiana Chin Baptist Church(ICBC) ih member an si. An ruak cu Indianapolis Marion County Coroner ah palik pawl ih phurh a siih thu neihtu pawl in zingzoinak an nei fel le veten phumnak neih asi le ding.\nSource: ICBC Church Pastor, Group mail


Kalay kiangkap thinphangnak a pektu Leimin tidawlpi | VCTH\nKalay kiangkap thinphangnak a pektu Leimin tidawlpi\nHome » Thlirnak » Kalay kiangkap thinphangnak a pektu Leimin tidawlpi\nBy vcth on March 2, 2016.\nKan dung kum 2015 fur cu Kawlram hmun kipah tilain le leimin harsatnak kan tong. Hi vanduai ah hmun dang thawn bang aw loin harsatnak phunkhat cu Hakhalay, Tuikhing Zing khua le a kiangkap thilcang a si. August 28 zaan ah Hakhalay saklam Nat Maung tiva, a mahte dawl aw mi (landslide dam) a min ruangah ciar bek tilian in an khua le lo ram pawl a silh thluh thu zate theih a si.\nKalaymyo kiang ih um Yarzacu tidawl pi ih ti hna a simi Tui Milui tiva ah Landslide Dam a um tiah Tonzang peng Hangcin khawmi pawl hnen ihsin theih a si. Asinan hi thu hi ziangtluk in a dik, ziangtluk ih t’ihnung a um ti theih a rak si lo. Hi tiih mipi an titi celcelnak le mifim hrekkhat ih satellite ih hmuhnak ruangah 2016 kum thok lam ah Kalay kiangkap mino pawlkom a simi Upper Chindwin Youth Network le leikhur lam thiamnak neitu pawl in zingzoinak an nei.\nHi Landslide Dam cu Tonzang peng Hangcin khua in peng 8 hlat ah a um. Yarzacu tidawl in cu peng 20 a hlat. Yarzacu tidawl cu sea level 660 a sang ih hi leimin tidawl cu sea level 4400 tluk a sannak hmun ah a um.\nHlethlai tu pawl ih an zoh caan cu ruah kang hnu thlatang ah a siih ti mallai fang a si. Ti mallai a sinan tili a kau lam cu 100.44 acres a si. Tidai a um zat volume cu 12,581 acre a si. Yarzacu tidawl cu a kaulam 980 acre a siih ti a um zat cu 54,000 tluk a si. Hi leimin tidawl cu Yarzacu tidawl hnakin let 5 a fate kan ti thei.\nHi leimin tidawl cang dingin a khamtu leivor hi cin 3 million hrawng a si. Tidawl a tlang cu pi 100 hrawng a kau ih a san lam ah a thlanglam a hram in cu pi 1000 tluk a sang. Hi leivor ah lungno, leilung le lungcang tiin phun 3 an tel.\nLei a min ti fam cu kut ih dawlmi vek a silo. A tanglam ih thingkung pawl a nen cih ruangah maw, leilung a zup vivo ruangah maw tidawl a tlanglam in ti a zun mi a um ih Tui Miluai va cu a kel in a luang, hi tidawl ruangah ti a kang hleice cuang lo.\nYarzacu hi a thuklam pi 165 a si, nan tui kum fur ah ciarbet in pi 10 a silh ih pi 155 a thuk ah a cang. Curuangah Yarzacu a kel hnakin a fete sinsin ah a cang kan ti thei.\nLeikhur lam zoh thiamtu U Muang Maung Than in Landslide Dam pawl hi 70% cu thla 6 ihsin kum 1 karlak ah an min tiah a ti.\n2016 fur ahcun hi tidawlpi ti a khat ding. Tu hnakin ti a tam sinsin ding. Cuvekin Yarzacu tidawl tla ti a tam ding. 2015 ti tam lai ahcun ti a khatnak cing pi 1 lawng a duh. Hi tidawlpi min pang sehla cu pi 4400 sang in tidai tam tak, cak tak in a luang ding. Yarzacu dam a thleng hlan ah a kaingkap hmuahhmuah a hrut siat thluh dingih cutin Yarzacu dam ah a lut ding. Yarzacu dam hrangih thil cang thei cu 1. Dam dawlmi a cim thei, ziang ah tile ti tha a cak zet ding ruangah. Dam tlang a bauh ah cu tilain ti men lawng siloin a cak zetmi ti tha in inn le lo pawl a fen hlo thluh ding. 2. Dam a hlo thei, ciarbet in a silh hlo thluh dingih dam sungih tidai cu voikhat laim ah a liam dingih a kaingkap ti a lain ding.\nZiangtin humhim aw thei daan a um pei?\nKalay kiangkap mipi 500,000 tluk um umnak humhim dingin caan a um tuk lo. 2016 fur hlan ah hi piahtana cu pahtlang rori a t’ul. Culole a tlai tuk pang ding.\nLeikhur lam ih mi thiam pawl in hi tidawlpi thawn pehpar aw in humhim aw thei daan phun 3 a um tiah an ti, cu pawl tla cu:\nTi a mal lai ah Leimin tidawlpi dynamite thawn phuah in tidawl a tlang bauh ding.\nTidawl pi in ti laungnak thaten tuah dingih tili ih tidai pawl tiva sungah luang ter ding.\nTi leimin tidawl bauh pang sehla tiin Yarzacu dam tla ralrinnak lak cia ding. Dam sungah ti tamtuk khal lo in ret cia ding.\nPakhatnak le pahnihnak tuah thei sehla cu a tha bik, ziangah tile tidawl a min hlan in humhim a siih hna-ngam a um bik. Asinan tuahsauk taktak ding in cu sumpai tampi a cem ding. Sumpai tampi a cem hman ah tuah tengteng dingmi thil a si, ziangah tile mi thawng tampi nunnak humhimnak ding hrangah a si. Tu tiang ahcun cozah lam in a takin ziang an tuah ti hmu ding cu a um hrih lo.


Hmin Khumnak Lungto - Chinland Today Media\nHmin Khumnak Lungto\nJanuary 10, 2010 5:53 pm·0 comments\nKannih khal hi tlukin a tammi thutheitu pawl in mero bangin in kil. – Hebru 12:1\n– Seemtirnak 25-26\n– Matthai 8:1-17\nIdaho ram tthen sungih Oregon lamzin hlun kap ah hmin ngankhumnak lungto a um. Cuih lungto cu kum zabu 19 lai ih nitlaknaklam ah a rak vaitu pawl zaan khat riak an feh ttheunak hmun ah a um.\nKhualtlawng pawl in hih hmun lan phah in an feh hngilh lonak dingah cuih lungto parah an hmin an ngan taa ttheu. Cuticun hmin ngankhumnak lungto cu an raaltthatnak le anmah ciingmang ringringnak lungphun ah a rak cang.\nHmin ngankhumnak lungto ka ruah tikah Pathian biaknak lamzin ah in lan zotu pawl ka mang hngai. Hebru 11 nak ah Gideon, Barak, Samson, Jepthah, David, Samuel pawl ih hmin a ngan.\nKan dung naite ah Pathian biaknak lamzin ih in lantu pawl khal an um. Ka nu le ka pa, ka phun nga lai ih Sunday school i zirhtu Mrs. Lincoln, mino ka silai ih hruaitu John Richards, ka saya Ray Stedman le Howard Hendricks le midang pawl an si. Lungto parah an hmin an ngan lo nain kan ciinken theinak thinlung sungah ngankhum an si.\nHebru cangantu in, “Pathian thu a lo simtu, hlan ih nan hotu pawl kha ciing ringring uh. An nun sungih an umtlan daan le an thihnak thuhla pawl kha ruat saal uhla an zumnak khal cawng uh” (Hebru 13:7) a ti. A thupibik ih in forhmi cu an zumnak cawn ding a si.\nHruai awknak lamzin pawl cu thlun an si,\nPathian a cuantu pawl in;\nA hmunmi raaltthatnak in lamzin an khihhmuh,\nNikhat hnu nikhat kan thlun ding.\nJesuh thluntu pawl cun midang pawl kha lamzin dik ah an hruai.\nZumnak Cu Nehnak A Si\nSam Tom Khat\nThlangamnak ih Hrampi\nHmuh Hmaisabik Parih Ruahnak


NLD LE SUU KYI KAN DUH LONAK BIK A RUANG: CNLD JOHN THAWNG – The Chinlung Post\nJuly 4, 2020 admin Lenhloi 0\nPi Suh le a party NLD kan duhlo naksan.Ahmai sabik ah Kawl miphun pawl ih History mallai kan zoh ta ding.An siangpahrang sanlai ihsin tuini tiang mah le mah that aw rero, Lal duh ruangah sualnak neilo nauhak rak that rero tu Anawratha vek , an kawlram ( Tlangram pawl tiamlo) sung hman ah Ram khat le Ramkhat doaw rero, Unitary , သက္ဦးဆံပိုင္ ဘုရင္ စနစ္ thawn rak ukaw mi ansi.\nCuruangah 1st Myanmar ngaingngandaw ihsin 3rd Naingngandaw tiang History ah kan zir. Innwa Khit, Ngiauang Yaan Khit, Kone Boaung Khit tivek an nei cel cel ih rak doaw rero Phunhnam pakhat an rak si ve.Colony san a si ih Gen Aungsan le Galong U Saw tin an buai .Ralkap san a si ih Ralkap le EAOs, Ralkap le NLD.Tlangmi EAOs pawl hi Gen Aung San ih thukam Panglong Agreement pawhbal a si ruangih buainak ihsin an ra um ve fang.\nDemocracy lawng in equality Kawlram ah a hring suak theilo ti an hmuhsuak hnu ah Meithal an kai ve fang. Hlanlai Kawl siangpahrang san lai ah EAOs ti a um dahlo. Ram nei ciar kan si.Party san a rung si ih NLD vs USDP tizawng in an doaw lala.Aung San Suhkyi hi ziangruangah kawl mipi in an dinpit ciamco naksan?\nPi Suh ih tumtahmi Remdaihnak , National Reconciliation a timi ah EAOs vs Ralkap silo in Ralkap vs NLD a rak si sawn. Silo sela Kaalung Council ah ralkap pawl thu el in , kapaw lo dingin a kham ringring ding.Thu a peban hai lo nan ( vote in an sung thotho ) National Recouncialiation a duh taktak len Ralka pawl kha EAOs pawl va kap hniai hniai lo dingin Kaalung Council ah vote a pek thu pawl, Kaalung Council ah khal Ralkap thu a do ngam zia mipi theih in a puang tengteng ding.\nZiangtik ah si National Defense and Security Council ah Tlangmi EAOs thawn pehpar in Pi Suh in ralkap pawl thu a el dah?Public theih ding ih ralkap a dothu rel hlah AA an kah lai ah Ralkap pawl lamlam mipi theih in a va lawm tluai tlo rero kha. Aungsan Suhkyi ih Peace Process” cu an mah kawl le kawl , NLD le USDP ( Ralkap ) remawknak sawn a si tihi mipi in kan theih a poimawh tuk. Himi hi kawl pawl thluak ih um, tlangmi pawl ih kan kaih banlo thuruk , Aung San Suhkyi ( a party nld silo , a mai personal ) le Ralkap lak ih thuruk tla asi thei ,tin kan hmuhthiam a poimawh zet ding.\nKawl pawl cun an miphun karlak ih remdaihnak a tuah tumtu cu an dinpi ve simai. Kawl mipi cun Ralkap kan huatuk anti nan ICJ ih kawl ralbawi hremnak a pek ding ah an dinpit thotho, Pi Suh ih thawk in, A silen ziangtik ah saw NLD in Dictatorship a do dah?88 Sanlai ah NLD maw Tlawngta pawl saw Democracy hrang nunnak pe ih Dictstors rak do tu? Tlawngta an si kha.\nTui NLD ih hmanmi Flag Myanmar Union Student Council ih taa maw NLD ih taa sawn saw? Student Council ih flag a si kha! Tu naite ah Student Council in an run phuang lang thlang ih NLD Party in simfengnak a neih tengteng a tul ding. Tlawngta vs Ralkap (88) tin a buaizo . NLD vs Tlawngta tilam zawngin a buai ding aphan um.Myanmar ram cu Democracy ram ih can tertu kha Daw Suh lamlam an puh, USDP ihsin U Thein Sein a si tluaitli kha!\nKawlram Pumhuap Kahdaihawknak , Leitlunpumpi theihpitmi cu Nationwide Cease Fire Agreement- NCA antimi lawng arak sidah. Cuihnu ah 21 Panglong tivek UPDJC tivek Peace process pawl an ra um thei vefang, NCA lamzin zawh phah hnelhno in. Cui NCA cu zawi sanlai ih tuahmi saw? U Thei Sien a si tluaitlo lala kha!Asile , Kawl party le Daw Suh in Kawlram hrang ziangmi saw an tuah ?\nKawl hi mipum tambik an si ruangah an Democracy Hero cun Kawlram ah Democracy or Real Democracy a sualpi ding cu a mai hna siko. Kawlram hrangah cun Federal tello Democracy, Mitamsawn thuneihnak cu Kawl miphun hrang ah hun tha tukah! Culo hnadang Pi Suh le NLD in an neih nawn uallo. CNLD party hrangih Vote hawlnak lawng silo in Chinmi kan zate hrang ih rel tlang a cu tuk zo ruangah Pi Suh ih Kawlram hrang a political stand hi Democracy sualsuak tu ding le Remdaihnak tuahtu ding ti ah mipi zate in kan rak ringdah zo tisela a sual lo ding.\nCui a mai political visions pawl cu amah le a party ih Ral, USDP in a tuah khelh hleuhli tik ah a hrangah Political Stand neilo vek ah acang.Cuvek ruangah a ral USDP ih relmi pohpoh cu Tlangmi hrang a sia le tha khal thlei dang duh nawnlo in a Lallai ah Democracy hmangthiam zet in Parliamnet ah a cancel sak zel. Cumi lak ah Article 261 atel. Cumi umzia cu ” Kawlram pumpi hi nan nih Ralkap USDP kut sung ah reipi a um zo , tu kan party NLD kutsung ah um thlang seh, nan nih USDP pawl in khoptawk in Tlangmi pawl nan ei tet zo.\nKan thu loin Tlangmi pawl cu kan kut sungin an zalen cuanglo ding” timi thawn a danglamnak a umlo.NLD hi Democracy ngahding hrawng lawng tumtahnak nei a rak si maw titla kan ruah a tul .Si ee! NLD hrangah cun Democracy timi hi Majority Influence zawngih a hman thiam tikah kan Chinmipi pawl tiam in Tlangmi a tamsawn bawmnak thawn an Party ihsin an Kawlmi a Lal hngehnge si! An Lal parah Lalber a to hngehnge si.\nKawl party kan ti reromi NLD hrangah cun 261 vek Federal Lamzin cu a do lawn, Democracy ih a hmanthiammj Majority Influence , mitamsawn lalnak kha Federal lamzin khamtu 261 an rem a si len a subal thluh ding si. 1) Curuangah Chin Party in NLD ih Policy le a minung Daw ASSK silo in Daw ASSK ih policy hi kan duhlo ruangah kan do asimai.\nPahnihnak. Curuangah Chin Party CNLD cun Democracy lawng kan duhtawk lo, Federal Democracy kan duh ka ti rero naksan asi.3)Curuangah Tlangmi le Kawlmi kan buainak , EAO vs Kawl Ralkap , Kawl Parties vs Chin Party tivek pawl hi Federal kan ngah lo ruangah Democracy Cozah NLD san lai khal ah buainak a dai theilo , a pung deuhdeuh sawn. NLD Cozah ih Real Democracy Federal silo in Federal Democracy sawn hi Civil War ti daiter tu ding tin kan aupit rero.\nNLD le Chin Party CNLD ih Chin Miphun le Ram hrang policy cu hitawk tak ah Lei le Van vekin a dangaw viarviar zo! A voi hnihnak in , ” Kawl le Kawl doawk reronak , sumpai cuhawknak politic men a si hi !” Nang le kei cu mibuainak ah va hrawlhlut aw duh lo in, Chin Miphun le Ram hrang ah Chinmi le Chinram ih hrinsuakmi Chin Party cu kan sunawih ding hrimhrim asi. Vote lawng ih duhtawk loin kan dinpi teng teng ding asi.\nKan Ramri, Kan Calai , kan nunphung, kan zalennak le kan tesinfa pawl ih thansohnak pawl rak dodaltu cu ziangvek miphun an si khalle, ziangtluk in Democracy lem cuang le Meithal lem cuang pawlkom an va si khalle thihngam ih rak do ding cu kan Pipu pawl ih Thucah Roling khal asi .Hlanlai Chin Pipu pawl cun Sahrang le Ral lak ah an nunnak thapin in kilhim, Ramri an nei, Thuneihnak khal an nei.\nThuanthu mawite ngantlang kei uh Note : Kawl Party ka timi ah NLD, USDP, Ralkap = Kawl. USDP ih Politic cu a thizo, Dicatorship ansi, Democracy Ram ah an politic cu a thizo. Rel a tul nawnlo ruangah ka ngansak duhlo men. USDP hman tluk lo in Rampi ka tungding ding ticu a feuhlo nasa. Federal Democracy cu kan zate ih dinding a rak si sawn.CNLD. Chin Tualto Party dinpitu John Thawng


Federal Democracy hrang LamZiin sial theitu Lailak Cozah kan din ṭul – Pu David Ngaisak | Falam Online Media\nFebruary 11 ih hriltlin thar a simi CNLD Chairman Pu David Ngaisak cun tuṭum Myanmar rampi buainak cu 2008 Daanhrampi sambaunak ruangih cangsuakmi a si thu le acuih Daanhrampi cu a tawhram rorin ṭhiatbal thluh dingah lailak cozah din lohli a ṭul thu a tarlang.\nPu David Ngaisak i thubur tarlangmi pawl cu ..\n1. Atui Myanmar rampi buainak cu 2008 Daanhrampi tlasamnak ruangah a cangsuak timi kan hmu thei.\n2. 2008 Daanhrampi cu အာဏာရှင်စနစ် (Dictatorship) hrang lamziin ongtu a si ruangah partykhat ukhruaiawknak telin အာဏာရှင်စနစ် hlonfai dingin 2008 Daanhrampi cu a tawhram rorin kan ṭhiatbal a ṭul.\n3. Tufang hi Kum 1947 ih Panglong thukam cangsuak thei dingin Federal Democracy hrang lamziin sial rembik caanṭha a si.\n4. Panglong thukam cangsuak thei dingin Tlangparmi miphunkim telmi Lailak Cozah dinding hi lohtheihlo tuahṭul rorimi a si.\n5. Curuangah Kaa lawngih ralkap cozah dokalh hi a tawk lo ih “Federal Democracy” hrang lamziin sialtu dingah party cikim hotu siseh (, Mifim thiamsang le pawlkom cikim huap hotu telmi Lailak Cozah din dingin thuburnak ka nei a si” ti`n CNLD Chairman Pu David Ngaisak cun a Facebook cahmai ah a tarlang a si.\n၁။ ပြည်ထောင်စုမြန်မာနိုင်ငံတော်တွင် ယနေ့ကြုံတွေ့နေရသော နိုင်ငံရေးပြသနာသည် ၂၀၀၈ ခုနှစ် ဖွဲ့စည်းပုံအခြေခံ\n၂။ ၂၀၀၈ခုနှစ်ဖွဲ့စည်းပုံအခြေခံဥပဒေသည် အာဏာရှင်စနစ်ပေါ်ထွန်းရေးကိုလမ်းဖွင့်ထားသည်ဖြစ်၍ တစ်ပါတီအာဏာရှင်စနစ် အပါအဝင် အာဏာရှင်စနစ်ဟူသမျှချုပ်ငြိမ်းရေးအတွက် ၂၀၀၈ခုနှစ်ဖွဲ့စည်းပုံအခြေခံဥပဒေကို အပြီးအပိုင်ဖျက်သမ်းရန်အထူးလိုအပ်ပါသည်။\n၃။ ယနေ့အချိန်အခါသည် ပြည်ထောင်စုတည်တံ့ခိုင်မြဲရေးနှင့် နှင့်တိုင်းရင်းသားစည်းလုံးညွတ်ရေးအတွက် ၁၉၄၇ခုနှစ်\nပင်လုံကတိကဝတ်၊ ပင်လုံသဘောတူညီချက်များဖြစ်သည့် အမျိုးသားတန်းတူရေးနှင့်ကိုယ်ပိုင်ပြဌာန်းခွင့်အပြည့်အဝရှိသောဖက်ဒရယ်ဒီမိုကရေစီပြည်ထောင်စုပေါ်ထွန်းရေးကိုအာမခံသည့်ဖက်ဒရယ်ပြည်ထောင်စုဖွဲ့စည်းပုံအခြေခံဥပဒေအသစ်ပေါ်ထွန်းရေးကိုဦးတည်ဆောင်ရွက်ရမည့်အချိန်အခါကောင်းဖြစ်သည်။\nအခြေခံဥပဒေ ပေါ်ထွန်းလာရေးအတွက် တိုင်းရင်းသားလူမျိုးများ တန်းတူညီမျှစွာဖြင့် ပါဝင်ဖွဲ့စည်းသော ကြားဖြတ်အစိုးရတစ်ရပ်ဖွဲ့စည်းရေးသည် မရှိမဖြစ်လိုအပ်လျက်ရှိသည်။\n၅။ သို့ဖြစ်၍ ဆန့်ကျင်ရှုတ်ချသည်ဆိုရုံနှင့်မပြီးတော့ပဲ ဖက်ဒရယ်ပြည်ထောင်စု ဖွဲ့စည်းပုံအခြေခံဥပဒေအသစ်ရေးဆွဲ ပြဌာန်းနိုင်ရေး အကောင်အထည်ဖော်ဆောင်ရွက်မယ့်”ပြည်ထောင်စုကြားဖြတ်အစိုးရအဖွဲ့” ကို\nအမျိုးသားဒီမိုကရေစီအဖွဲ့ချုပ်ခေါင်းဆောင်များ၊တိုင်းရင်းသားလူမျိုးစုပါတီခေါင်းဆောင်များ၊ တတ်သိပညာရှင်များနှင့် အရပ်ဖက်အဖွဲ့အစည်းများမှကိုယ်စားလှယ်များ(လိုအပ်ပါကတပ်မတော်ခေါင်းဆောင်များပါဝင်စေလျက်) ဖြင့် အမြန်ဆုံးဖွဲ့စည်းဆောင်ရွက်ကြရန် အလေးအနက်တိုက်တွန်းအပ်ပါသည်\n← Yangon khualipi ah Nazi 11 sung internet phit an tum – ACSRangoon\nFalam, Economic Bank ih hnaṭuan ṭhenkhat cu a thup thiarin Zung an kaai` →\nMidamlo besia pakhat ruangah Falam Siizungpi OPD an phit sung\nSunpadir ah Tahan, YCW boarder kiang ih inn a kang


Bible Thianghlim - FILIPI\nBibleThianghlim – FILIPI\nA siartu: Filipi khua ih zumtupawl\nNgan kum: A.D. 61-62\nApostol Paul, Timothy le mi hrekkhat cu an rak dăwn mi larnak thu lungin Masidonia ah an feh (Apo 16:9-10). A netnakah Paul cu cumi ramṭhen ih hmunpi a si mi Filipi khawpi a thleng (Apo 16:12). Filipi khawmipawl hi Rom-mi sinak neitu mirinum zet an si.\nCuih khawpi ah cun Jew-mi an tam lo ruangah, khawpi kăwtka lengih thlacam dingih tawngkhawmaw mipawl cu Paul in a va pan hai. Hmakhatteah Lydia le a sungkua in thuthangṭha an rak cohlang (Apo 16:14-15). Paul in salnu pakhat khawsia a dawisuaksak tikah, Paul le Silas cu khawpi uktupawl in an vuak ih thawng an thlak (Apo 16:16-26; 1Th 2:2). Sikhalsehla thawng an thlaknak ah Pathian in thlawsuah a pe hai. Thawngtla kiltupa le a sungkua in Khrih an zum (Apo 16:19-40). A thaisun ah Paul le Silas cu thuneitupawl in an suahsal. Cule Thessalonika ah an feh (4:16; Apo 17:1-9). Asinan Luke cu zumtupawl fingkhawi dingin an tan ta (Apo 16:40).\nKum nga hrawng a rei hnuah Paul in a vei thumnak missionary khualtlawn phahah zumtupawl cu vei hnih a vehsal hai (Apo 20:1, 3). Kum nga hnuah Paul cu Rom khawpi ah thawng a tla (1:7, 13, 14, 17; 4:22). Paul thawng a tlak laiah a farah zet mi Filipi khawpi ih zumtupawl in tirhsiang zetin an rak bawm (2 Kor 8:1-5). Cun A.D. 61-62 hrawngah Filipi kawhhran in tirhsiang zetih Paul an băwm ruangah Paul in an hnenih lungawi thu sim dingin Filipi khawipi ih um zumtu Epafrodiṭas cu a hei thlah (4:10-18). Anmah thapek le nun zirh phah khal a duh.\nPaul cun Filipi-mipawl hnenah rawngbawlnak a nei thei leh ding ti a zum (1:19, 25; 2:24). An hnenih an feh hlan sung zumtupawlih ni tin nun bawmtu dingah ca a kuat hai. Hi cakuat a hrek hnakih tam cu Paul in amai thuhla a ngan. Khrih, lungthin, lungrualnak, aipuannak thupawl uar zetin a ngan. Bung hnihnak ah Khrih titsa ih a cannak le cawisan a sinak thu ropi kan hmu. Paul in amah le amah Khrih thinlung neitu, Khrih zirtu le Khrih hnen ihsin cahnak cotu a sizia a relaw. Curuangah anih cu ziang vek dinhmun khalah, thawnginn sung tiang hmanah a ai a puang. A casiartupawl cu amah zohṭhimtu si dingah le amah vek a si mi Timothy le Epafrodiṭas zohṭhimtu si dingah a sawm hai.\n«Kei hrangah nun hi Khrih a si ih, thih cu hlawknak a si» (1:21) tiih Paul ih a ti mi hi kan duh mi a si ve a ṭul.\nI. Thuhmaihruai (1:1-11)\nII. Paul in atu ih a dinhmun a rel (1:12-20)\nIII. Paul in Khrih vekih thu ruat dingin tha a pe hai (2:1-11)\nIV. Paul in rinum dingin tha a pe hai (2:12-18)\nV. Paul in a khawkhan mi le a hnaṭuanpipawl a simfiang (2:19-30)\nVI. Paul in Khrih dawi dingin tha a pe hai (3:1-21)\nVII. Paul in a netabik thapeknak a pe (4:1-19)\nVIII. Thukharnak (4:20-23)\n1 Jesu Khrih-ih ṭemṭawn sál, Paul le Timothy in,\nFilipi khua ih um, Khrih Jesu ih mithiangpawl hmuahhmuah le Bishop-pawl le dikhonpawl hnenah:\n2 Pathian kan Pa le Bawi Jesu Khrih hnen ihsin zangfahnak le hnangamdaihnak nan hnenah um hram seh.\nLungawi Thu Sim le Thlacam\n3 Nanmah ka lo mansuah tinten ka Pathian hnenah lungawi thu ka sim ṭheu. 4 Ka thlacamnak kip ah nan zate hrangah aipuannak thawn ka lo dilsak. 5 Ziangahtile a ni khatnak ihsin tu tiang thuthangṭha phuansuahnak ah nan tel a si. 6 Nan hnenih hnaṭuan ṭha a ṭuan thăwktu cun Jesu Khrih-ih Ni tiang a tifamkim ding, cumi rori cu ka zumhnget a si. 7 Hitivekih nan zate thuhla ka ruah cu ka hrangah a dik a si, ziangruangahtile ka thinlung ah nan um, cikcin ih ṭawn ka sinak ah, thuthangṭha humnak ah le nĕmhngehnak ah nan zaten ka co mi zangfahnak i ṭawmpitu nan si. 8 Ziangahtile Jesu Khirh-ih lainatduhdawtnak in nan zaten ziang tlukin ka lo ngai ti i theihpitu cu Pathian a si.\n9 Cule nan duhdawtnak cu theihnak le thuṭhenfelthiamnak hmuahhmuah ah a ṭhan sinsin theinak dingah thla ka cam. 10 Cutin Khrih-ih ni tiang diktak le sawisel ding um lo nan si theinak dingah, thil ṭhabikpawl cu nan thleidang thiam ding ih, 11 Pathian ropitnak le thangṭhatnak ah Jesu Khrih zarah dingfelnak rahpawl thawi khat mi nan si thei ding.\nPaul, Cikcin thawn Thuthangṭha a Karhter\n12 Asinan u le nau tla, ka hnenih thil cang mipawl hi thuthangṭha karhzaitertu ah an cang sawn riangri ti nan theih ka duh, 13 cutin Khrih ruangih cikcin ih ṭawn ka si ti cu siangpahrang inn akiltu hmuahhmuah le a dang Rom khawpi ih umpawl hmuahhmuah in fiang zetin an hmu. 14 Bawipaih unau mi tampi cu cikcin ih ṭawn ka si ruangah an zumhnget phah ih, ṭih loin kamsuakthu phuansuahnak ah an ral a ṭha sinsin.\n1:13a kiltu: Rom siangpahrang inn kiltu ralkap an si men thei. Annih hin ralkap dangpawl hnakin hlawhman alet in an ngah ih covo ṭha dangdang khal an nei.\n15 Hihi a dik mi thu a si, mi hrekkhat cun nahsuahnak le eltainak thawn Khrih thu an sim ih, mi hrekkhat cun duhsaknak thawn an sim. 16 A hmaisapawl khi cun cikcin ih ṭawn ka sinak ah zăwnzaihnak bêt ding tumin, lungput diklo zetin, ṭhenṭhekter duhnak lungput thawn Khrih thu an sim. 17 Asinan a netapawl cun, keimah cu thuthangṭha humtu dingah ret mi ka si ti theiin duhdawtnak thawn thu an sim sawn. 18 A pawinak ziang a um? Ziang a va si hmanah, lamzin phunphunin a derin simaw, a taktakin simaw, Khrih cu phuansuahin a um. Cumi ah lungawiaipuangin ka um, a si, lungawiaipuangin ka um vivo ding.\n19 Ziangahtile thla in camsaknak le Jesu Khrih Thlarau băwmnak thawngin himi cu runsuah ka sinak ah a cang ding ti ka thei. 20 Ka beiseinak nasazet le ka ruahsannak bangtukin ziang thu hmanah ka ning a zak lo ding. Asinan ralṭhatnak hmuahhmuah thawn ka rak um kēl vek ten, nunnak in simaw, thihnak in simaw, atu khalah Khrih cu ka taksaruangpum ah cawimawiin a um ding. 21 Ziangahtile kei ka hrangah nun cu Khrih a si ih, thih cu hlawknak a si. 22 Sikhalsehla taksa ih ka nun vivo asile, cumi cu ka ṭuanbăngnak rah suahtertu ding a si; cuticingcun ziang ka hril sawn ding ti ka thei lo. 23 Ziangahtile kei cu thil pahnih karlakah rekbĕtin ka um, fehsuak ih Khrih thawi um duhnak ka nei; cumi cu a ṭhasawn mi a si. 24 Sikhalsehla taksa ih ka um hi nanmai hrangah a ṭul sawn. 25 Cule cumi zumhngehnak cu neiin, nan ṭhansonak dingah le zumnak ruangih nan aipuannak dingah, nan zate hnenah tāngin ka umpeh hrih ding ti ka thei. 26 Cuticun nan hnenih ka ratsalnak ruangah ka hrangih nan aipuannak cu Khrih ah a tam sinsin ding.\n27 Ziang a va si khalle, nan nuntuzia cu Jesu Khrih thuthangṭha thawn mil aw phawt seh, cutin nan hnenah rain ka lo hmuh ah simaw, nan hnenih ka um lo khalah simaw, thlarau hmunkhatah dinghngetin, thuthangṭha zumnak hrangah lungthin hmunkhatten nan ṭangtlang ti nan thuhla ka thei thei ding a si. 28 Cule nanmah a lo dotupawl kha ṭih hrimhrim hlah uh, cumi cu an hrangah siatralnak lăngfiangternak a si ih, nannih hrangah cun Pathian hnen ihsi a ra mi nan rundamnak lăngfiangternak a si sawn. 29 Ziangahtile Khrih zum lawng si loin, amai ruangih tuar ding hi Khrih zarah nan hrangih sian a si. 30 Doawknak keimah ih nan rak hmuh mi, atu khalah keimah ah a um ti hna ih nan theih mi, cumi rori cu nan nei ve.\nKhrih-ih Tăngdawrnak Cawn Ding\n1 Curuangah Khrih ah thapeknak siseh, duhdawt thlangămnak siseh, Thlarau pawlkawmnak siseh, lainatduhdawtnak le zahngainak siseh a um asile, 2 ruahnak bangrepih umin, duhdawtnak bangrep neiin, lungrualih lungthin pakhat neiin, ka aipuannak famkimter uh. 3 Mai ṭānghmasial ruangah siseh, thulolak pawrhawknak ruangah siseh zianghman tuah hlah uh, cuhnakin lungthin tăngdawrnak thawn mi tin in mi dang kha mah hnakih ṭhasawn ah ruat cio sawn hai seh. 4 Mi tin in mai bul thil lawng ngaihsak loin, mi dang ta khal ngaihsak hai seh.\n5 Hi lungthin Khrih Jesu khalih um mi hi nanmah ah um seh. 6 Anih cu Pathian mizia nei si cingin, Pathian tlukih um cu kaihhnget ding thil ah a ruat lo, 7 cuhnakin amah le amah kawlawngawter sawnin, ṭemṭawn sál pianzia lain, minung vekin a rung suak. 8 Cule minung pianzia kengin amah le amah hnuai a dawr ih, thi tiang rori thulungin a um, khraws thihnak tiangin. 9 Curuangah Pathian khal in anih cu nasazetin a khaisâng ih, hmin hmuahhmuah lakih hmin cungnungbik a pe. 10 Cumi ruangah mi tin van ih um siseh, leitlun ih um siseh, lei hnuaiih um siseh, Jesu hmaiah an khuk an bil thluh ding. 11 Cutin Pa Pathian cu thangṭhatih a um theinak dingah, lei hmuahhmuah in Jesu Khrih cu Bawi a si tiah an phuang ding.\nArsipawl vekih Tleu\n12 Curuangah ka duhdawt mitla, thu nan rak lun ṭheu vek khan, ka um lai lawngah si loin, atu ka um nawn lo hnu khalah nasa sinin, ṭih le khūr phahin nan rundamnak cu ṭuansuak uh. 13 Ziangahtile a lunghmui zawng tuah duh ding le tuah dingih nan sungih a ṭuantu cu Pathian a si.\n14 Thil ziangkim hi phunzainak le elawknak um loin, tuah uh. 15 Cuticun thinlung kawi le mikhêrmeipawl lakah sawihnăwm kâi lo le thianghlim, kawk ding um lo Pathian fāte nan si ding ih, leitlun tleu vekin an lakah nan êng ding. 16 Nunnak kamsuakthu cu kaihnget uh, cuticun a lakih tlân le a lakih ṭuan ka si lo ding ih, Khrih-ih ni ah tluang ka khawng thei ding.\n17 A si, kei cu nan zumnak raithawinak le rawngbawlnak parih Inding Thilhlăn vek ka si khalle ka lung a awi, nan zaten ka lo aipuanpi fawn. 18 Cuih thu thotho ruangah nannih khal lungawi uhla, lungawiaipuangin i umpi ve uh.\nTimothy le Epafrodiṭas\n19 Asinan nan umtudān ka theih tikih thazang ka ngah theinak dingah, a rei hlanah nan hnenih Timothy thlah thei dingin Bawi Jesu ah ruahsannak ka nei. 20 Ziangahtile hivek ruahnak nei, nan umdān thungaithlakih lo ngaihsaktu ding dang zohman ka nei lo. 21 Ziangahtile mi hmuahhmuah in Khrih Jesu-ih thilpawl hawl loin, anmai thil lawng an hawl. 22 Asinan Timothy hi cu fa in a paih rawng a bawl vekin, thuthangṭha hnaṭuannak ah rawng i bawlpitu a si ti amah in a langter zo ti nan thei. 23 Curuangah ziangtivek ka si ding ti ka theih leveten amah hi rak thlah lohli ka beisei. 24 Asinan nan hnenah keimah rori khal ka ra cing ding ti Bawipa ah ka zum a si.\n25 Ka unaupa, Epafrodiṭas, ka hnaṭuanpi le ka ralkap ṭuanpi, nan palai le ka ṭulnak ih rawng i bawlsaktu cu nan hnenah thlah a ṭul tiah ka ruat. 26 Ziangahtile anih cun nan zaten a lo ngai zet ih, a nâ ti nan theih ruangah a van khal a sâng zet. 27 Ziangahtile thi zikin a na taktak, asinan Pathian cun a parah zahngainak a nei, amah lawng si loin, thinharnak parih thinharsinnak ka neihlonak dingah ka par khalah zah a ngai a si. 28 Curuangah amah nan hmuhsal tikih nan ai a puan theinak dingah le ka ninghannak a demdeuh theinak dingah, hlawptlo zetin amah cu ka rak thlah lohli. 29 Curuangah lungawinak nasazet thawn Bawipa ah amah cu rak cohlang uhla, hivek mi hi upat uh. 30 Ziangruangahtile keimah in săwmdawlnak sambau mi cu silhkhat dingah, a nunnak ui loin, Khrih-ih hna ruangah a thi zikte a si.\nMilai Thil Ti ih Ṭhumaw Lo\n1 A netnakah, u le nau tla, Bawipa ah lungawiaipuangin um uh. Nan hnenih thu kêl ngan nawlhsal ding hi ka hrangah thil buaithlak a si lo, cucu nan hrangah himnak ding a si sawn.\n2 Uicopawl kha va ralring uh, ṭhatlonak tuahtupawl kha ralring uhla, mai taksa siatsuahawtupawl kha va ralring uh. 3–4 Ziangahtile kei khal tisa ah rinsan ding nei khal ningla, kannih Thlarau ih Pathian a betu, Khrih Jesu ih lungawiaipuangtu le tisa rinsan lo tupawl hi serh zim tan mi diktak kan si sawn. Mi pakhat khat in tisa ah rinsan ding nei ih a ruahawk asile, kei cun ka nei tam sinsin: 5 ni riatnak ih serh zim tan, Israel-mi, Benjamin hnám, Hebru-mi diktak, Dān thu lamah Farasi, 6 ṭhahnemngainak lamah kawhhran tiduhdahtu, Dān thu ih dingfelnak lamah sawihnăwm kâi lo ka si.\n7 Sikhalsehla hlawknak dingih ka rak ruah mi cuih thilpawl cu, Khrih ruangah sunnak ah ka ruat thlang. 8 A si, ka Bawipa Khrih Jesu theihnak cungcuang ruangah thil hmuahhmuah hi sunnak ah ka ruat ve. Amah ruangah thil hmuahhmuah sunnak ka tuar ih, Khrih ka neihngah theinak dingah cupawl cu hnawmhne menah ka ruat. 9 Cule Pathian in Khrih ah i hmuh theinak dingah, Dān parih ṭhumaw mi keimai dingfelnak cu nei loin, Khrih zumnak ruangih dingfelnak, zumnak ruangih Pathian hnen ihta dingfelnak cu ka nei sawn. 10 Cuticun a thihnak băngnak neiih tuah mi siin, Khrih le a thawhsalnak huham le a tuarnakpawl ṭawmpinak cu ka theih theinak dingah a si. 11 Cutin ziangmawtitiih, mithi thawhsalnak ih telngah thei ding ka duh.\nHmuitin Mi lam Pan\n12 Ka congah zo ih ka famkim zo ka tinak a si lo, cuhnakin Khrih Jesu ih i kaihnak săn cu kaingah thei rori dingin ka dawi sawn a si. 13 U le nau tla, ka kaingah zo tiah keimah le keimah ka ruataw lo; cuhnakin hi thil pakhat hi ka tuah sawn a si: dung lamih thil umpawl hngilhin, hmai lamih thil umpawl cu ka dawi, 14 Khrih Jesu ah tlun lamih Pathian kawhnak nehmanlaksawng hrangah hmuitin mi lam panin ka năwr.\n15 Curuangah u le nau tla, a pitling mi hmuahhmuah in cutivek lungthin nei uhsi. Cule ziang thil khalah lungthin danglam nei nan si le, Pathian in nan hnenah ka lo sim mi kha a lo theifiangter ding. 16 Ziang a va si khalle, kan thlen cintawk tiangah dān bangrepin feh uhsi la, thil bangrep kha ruat uhsi.\n17 U le nau tla, keimah i cawngtu si uhla, zohṭhim ding kanmah in neih vekin, cutivekih nungtupawl cu zohṭhim uh. 18 Ziangahtile mi tampi cu Khrih-ih khraws doral an si. An thuhla cu atu le atu ka rak lo sim, atu khalah ṭap phahin ka lo sim a si. 19 Cupawlih cemnak cu siatralnak a si, an pathian cu an pumpi a si ih, ningzakza thil an tuah mi ah an tluangkhâwng. Leilung thilpawl parih lungthin rettu an si. 20 Ziangahtile kannih cun vancungrammi sinak kan nei, cuih hmun ihsi a ra ding mi rundamtu, Bawi Jesu Khrih cu hlawptlo zetin kan hngak a si. 21 Khrih cun a santlailo zet mi kan taksaruangpum hi a ropi mi amai taksaruangpum vekih a can theinak dingah a thleng ding. Cumi tuahnak ah thil ziangkim a thu hnuaiih ret theinak huham a hmang ding.\n1 Curuangah ka duhdawt mi le ka ngai mi u le nau pawl, ka aipuannak le ka lallukhum, ka duhdawt mitla, cutivekcun Bawipa ah dinghnget uh.\n2 Bawipa ah lungthin bangrep pu dingin Zudias ka ngen ih, Sinṭike khal ka ngen. 3 Cule ka kawn phurhpi diktak, nang khal, khaih nunaupawl kha bawm dingin ka lo ngen a si. Annih cun Klemen le a dang ka hnaṭuanpi Nunnak Cazual sungih an hmin ngan mipawl thawn thuthangṭha ah in ṭuanpi a si.\n4 Bawipa ah lungawiaipuangin um ringring uh, ka simsal ding, lungawiaipuangin um uh! 5 Nan zaidamzia cu mi hmuahhmuah in thei hai seh. Bawipa cu a nâi a si. 6 Ziang thu hmanah dawnhar hlah uh, ziangkim ah thlacamnak le dilnak in, lungawi thu simnak thawn nan dilnakpawl cu Pathian hnenah theihter sawn uh. 7 Cule milai ih theihthiam băn lo mi Pathian-ih hnangamdaihnak cun nan thinlung le nan lungthin cu Khrih Jesu ah a lo kilsak ding.\n8 A netnakah u le nau tla, a dik mi thil pauhpauh, zahtlak mi thil pauhpauh, a dingfel mi thil pauhpauh, a thianghlim mi thil pauhpauh, a duhnung mi thil pauhpauh, a thangmawi mi thil pauhpauh, tlinnak ziang tal simaw, thangṭhattlak ziang tal simaw a um a si ahcun, cupawl cu ngunngaih zetin ruat uh. 9 Cuih thilpawl, keimah ih nan zir mi le nan cohlan mi, hna ih nan theih mi le nan hmuh mipawl kha tuah uh, cule hnangamdaihnak Pathian in a lo umpi ding.\n10 Sikhalsehla in ngaihsaknak cu cān reipi hnu, atu ah nan run tharthawhsal ruangah Bawipa ah nasazetin ka ai a puang a si; cumi cu nan rak ngaihsak zet nân, tikcucān remcâng nan rak hmu lo men a si. 11 Ka tlaksăm ruangah hih thu sim ka si lo, ziangahtile kei cu ziang vek dinhmun ih ka um khalah, lungkim tawkdān ka zirngah zo. 12 Tlasam zetih umdān ka thiam ih, lian zetih umdān khal ka thiam. Hmun tin ah le thil ziangkim ah tlâi le rilrâwngih umdān, lian zetih umdān le tlasamih umdān ka zirngah zo. 13 Cahnak i petu Khrih thawngin thil ziangkim ka tuah thei.\n14 Cutisihmansehla, ka vansannak in tuarpi ve hi cu nan tiṭha a si. 15 Cule nan hnenih thuthangṭha ka thlenter thăwk lai, Masidonia ihsin ka fehsuak laiah khan, nanmah siarlo pek le dăwn thu ah kawhhran pakhat hman in in hlawm lo ti cu nanmah Filipimi khal in nan thei. 16 Ziangahtile Thessalonika khua khalah nannih in ka ṭul mi hrangah vei khat lawng si loin, vei hnih lai in rak kuat. 17 Thilpek ka hawl ruangah a si lo, nanmah lamah rah tampi a um theinak ding ka hawl sawn a si. 18 Sikhalsehla ziangkim ka nei ih, tampi ka nei, Epafrodiṭas hnenih thil nan rak kuat mipawl ka rak ngah ih ka daihaw ngah a si. Cupawl cu thil rimthaw, Pathian cohlantlak le lungawi zawng raithawinak a si. 19 Cule ka Pathian cun ropitnak ih a lendān zulhin nan ṭul mi hmuahhmuah cu Khrih Jesu zarah a lo pe ding.\n20 Atu ah kan Pathian le kan Pa hnenah ropitnak cu kumkhuain kumkhua tiang um seh. Amen. 21 Khrih Jesu ih mithiang hmuahhmuah kha cibai in bûksak uh. Ka hnenih a um mi unaupawl in cibai an lo bûk. 22 Mithiangpawl hmuahhmuah in cibai an lo bûk, a hleicein Kaisar sungkuapawl in.\n23 Kan Bawipa Jesu Khrih-ih zangfahnak cu nan zate hnenah um hram seh. Amen.


Pi Suu Kyi Nobel Khawpi A Thleng Zo - Chinland Today Media\nJune 16, 2012 7:48 am·1 comment\nPi Aung San Suu Kyi cu Switzerland ih rorel upa le miropi ziangmawzat pawl thawn komawknak a neih hnu ah hlasakthiam pawl ih tawlrelmi nuamnak pawlah tla a tel, asinan nuamnak tawlrelmi dang thenkhat ah leh fehnak thupizetpawl ah feh theihloin a damlo ruangah a tulh sal.\nTui, Friday (Tlawngkaini nga) ni ah Norway khawpi ah tluangte’n a thleng ih upa tamzetin vanzamleng tumnak ihsin mithmai soparte’n an rak dawng sawng.\nNorway ih Grand Hotel pan ih a fehnak lamzinpi ah Pi Suu Kyi uartupawl cu lamzin kap ah dingin an rak hmuak celcel. Cutin, Norway ram huaitu Jens Stoltenberg le a innsangnu pawl thawn rawl kil tlangnak an nei.\nJens Stoltenberg cun “Nangmah lo hmu ding le laksawng na ra lak ding hi caan reipi sung kan hngak” tiah a sim. Asim vivonak ahcun “Nang hi zalennak sualsuaktu na siih harsatnak a phunphun mipi hrang hlawhtlin thei dingih nawrtu na si” tiah langhngan in a lawm.\nPi Suu Kyi 66 khal cun “Kum 24 lenglo ramsung ah khum bepbep ka siih ramleng ka ra suak tikah leitlun a rak thangso nasa ih thil a rak thlengaw theh. Ka khualtlawnnak ah thil tampi ka hmusuak rero.\nAsinan hi ka thil hmuhmi pawl hi a lamzin a tluang hrimhrim lo, lamzin bingbozet a si. Sikhalsehla hi lamzin bingbozet hi ram tampi tangtlang in thlarau pakhat thawn kan tuah ahcun kan hlawhtling ding a si” tiah mipipawl hnen ah a sim.\nTuini Saturdays ah 1991 kum ih Nobel Peace Prize, a pasal Michael Aris le fate pahnih Kim le Alexander ih an rak laksakmi lawksawng dawngsawng sal dingah Oslo City Hall a thleng. Norway ah ni 3 sung a cam ding. Cuihnu ah Ireland, France le Britain ram pawl tlawng dingah a pok sal ding.\nNorway Kawlram mi le Chin mi pawl khalin Suu Kyi An sunlawih tum ve.\nTuitum ah Suu Kyi hin Kawlram aiawh in khual ka tlawng lo a ti.\nA damlonak hi a zual sinsin ding phan a um tiah a sibawipa in a sim.\nA damlo ruangah caan thupi tamzet ah a feh thei lo ding.\nInn lam ih Buddhists le Muslim Rohingya buainak a seherh ih a tlangaupi vivo.\non June 16, 2012 at 9:05 am\naw,zangfak za a tuarhar zai hi……a lung put le a tuar thei zai pawl hi cawn tlak ka ti nasa.a lam tluang in dam cak ten tlung kir sal thei beisei………..


Pu Za Thang thawnginn ihsin suaksal zo – Buannel News\nSeptember 28, 2018 Buannel News Chin News, Latest, NEWS 0\nFalam khawpi kauh ding thu Chinram cozah ih relmi parah duhlo ih dodalin duhphawrhnak neitu Laizo mipipawl hohatu bik a simi Pu Za Thang cu thla 1 sung thawngthlak dingin a thu an relmi cu tuisun (September 28) ah a suak zo.\nPu Za Thang ih thawngtlaknak thu cu hitin a si, 30 May 2018 sun ah Falam khawpi ih zapi tawnkhawmnak Town Hall ah Chinram Chief minister a rat lai ah, Laizo khua pawlin Capi kai in Falam khua kauh dingmi ah Falam vengah Laizo ben ding timi thu an duhlonak pholang in duhphawrhnak an rak nei.\nCumi ṭum ih an hotu tiah mawhphurh in Pu Za Thang cu Falam pengṭhen thuṭhen zungpi in September 6 ah khan (ၿငိမ္း၊စု၊စီဥပေဒပုဒ္မ(၁၉)) thawn thla 1 sung thawngthlak dingin a thuhla relcatsak a si ih, Kalamyo Intain lay thawnginn ah kuat a si. Pengṭhen Thuṭhennak zungpi in thla 1 thawngthlak dingih an relcatmi cu lungkimlo in Khazain thuṭhen zungpi ah an thuhla ken soh a si ih hnu ah Falam Khazain thuṭhen zung cun Ni 10 an ṭhum sak.\nFacebook Hack a tong; minung 50 million pawlih account on sak


TV in nauhak a ti ze ih an zirnak a ti siat - Chinland Today Media\nMay 4, 2010 2:25 pm·1 comment\nUS mifim thiamsang pawl ih TV zohding an ti mi zat hnak ih sml hrek-minute 30 a hlei fuan ih a zothu nauhak thla 26 mi pawl hin tlawng an kainak ah Kanan (Math) an zirnak ah le nitin an tlan lennak ah zangzelnak le tlakniam nak a pe tiin Canada mi thiamsang pawl cun an hmusuak bet.\nTV zoh tam nak in siarnak lam ah le an zirnak hrangih hminsin dingmi a pe tam lo a si ti khal cun an zingzoinak in an sim.\nCuruangah nauhak kum 10 mi le a hnuai lam pawl ih an TV zohmi zat cu nu le pa in nasa zet ih kilkhawi pi ding khal in a forhfial. The American Academy of Pediatrics pawl cun nauhak pawl hin nikhat ah a tambik sml 2 sung hnak ih tamlo TV zoh ding lawng in an rak timi a si.\nLeitlun mi niam/tawi bik thi\non May 7, 2010 at 1:24 am\nHih thu hi research tuah ih an hmuh suakmi a si ahcun Laimi innsang tampi in Pathian thluasuah kan dong tiih kan ruahmi innsungsang ih TV le Video kan neih le kan hman daan ah raalrin thiam a ttulzet ding.\nTV zohtuk ruangih nauhak Mit khuahmuh daan ttawnttai pahnih-thum ka hmu zo. Thluak thahri IQ thiltitheinak tiang siatsuah theitu a si sinsin ahcun Nulepa pawl in kan fahniang pawl an duh thluntuk lo a ttha pei cu!\nThaisun ih kan ruahsanmi kan fanau a kilkip tthansonak dingah!


Rang Pawngsualtu Cu Thawnginn Ihsin A Tlansuak – Meifar\nUS, Colorado tlangval kum 25 mi Jonah Barrett-Lesko cu rang pawngsual thubuai orhter in June 17, 2021 ah police pawlin an kai, asinan camkhat sung bail suah lawk a si. Camkhat sung an suah zalen lawk ih, cumi sungah bicycles 6 a ru.\nCun, bazar ah sumpai pe loin thilri a tlansuahpi, park ih an ret mi motor khal a siahsuah ih motor sungih thilri pawl a ru. Mi inn a bauh ih thil a ru, thubuai tampi orhter in police pawlin an kaisal. La Plata County Jail thawnginn sungah an khum.\nThawnginn sung khalah um ṭha duh loin thawnginn phar a kaiso vivo ih a tlansuak nan peng hrek hrawng a tlan hnuah police pawlin an kaisal. Police hotu in,”Thawnginn phar par ih a kaiso lai video khal kan nei thluh, thawnginn leng a thleng veten a hnipuan pawl a hlit thluh ih bawngbite lawngin a tlan. Minute 26 hnuah kan kai ngah zo” a ti.\nThubuai tam zet an orhter hnuah thawnginn ihsin tlansuak thubuai an orhter sal ih ziangvek hremnak an pe ding ti cu an phuang ding lai.


Philippine Ah Meithal Thawn Mi Pakhat In Mi 8 Kapthat - Chinland Today Media\nPhilippine Ah Meithal Thawn Mi Pakhat In Mi 8 Kapthat\nJanuary 5, 2013 11:49 pm·0 comments\nMANILA : Philippine ramsung, Manila khawpi ihsin Km 14 tluk ih hlatnak hmun Kawit timi khua ah, January 4, Friday sun ah, mi pakhat Ronald Bae timi pa cun mi 8 a kapthat thu theih asi. Hiti ih a kapthatnak san hi ziang asi bik ding ti cu an theifaing lo.\nAsinan, Cavite provincial Governor Jonvic Remulla cun, “Bae hin a liamciami kumkhat ah khan an khua ih khuabawi sinak a rak cuh dah nan a tlinlo raungah an khua hi a suahsan ih hmundang ah a va um. Cumi hnu ah, a nupi thawn an neihawknak ih thuthawn pehpar in an khua ah hin a ra kirsal.\nCutin A rakir ihsina a rualpi pawl thawn zu an in ih, rittheih dangdang khal an tham phah hai. Cutin a rit ngah hnu ah a meithal thawn a suak ih, an umnak zinkap khatlam ih um pa cu a kap that ih, a uico khal a kahthat sak. Cuthluh cun, kum 7 mi nauhak a kap that sal ih, naupai pakhat khal a kapthat ve asi” ti in asim.\nCuti ih a kah vivo nak ruang ah mi 8 cu a hmun ah an thihngal ih, mi 9 tluk sizung ah ret an asi. A kahmi nauhak kum 7 mi ih pu Edwin Lacorte cun, “Hi kahawknak a thlen ah keikhal innsung ah ka um ve. Nauhak tap thawm ka thei ih ka va tlan phei cu ka tumu 1 cu a thaw a um nawnlo. Midang 2 pawl khal an dinhmun ze zet in ka va hmu hai asi” ti in mitthli hal tiamti ten CBS News hrang thuthang lakhawmtu pawl hnen ah asim hai.\nNorth Korea Cun US Mi Kum 15 Thawngtla Dingin A Thu Relsak\nPhilippine Tilik Ah Mi 60 Lenglo Thi Zo\nMalaysia Rammi Rambo Kum 115 Thawngtla Ding


An Neihawknak Kum 5 a si zomi Nupinu cu a pasal rinumlo ruangah a ṭap ruangro – Buannel News\nDecember 29, 2018 Buannel News COLLECTION, HOT NEWS, Latest 0\nKeimah ihsi thokin kan Laimi Pacang siseh, Nupinu, fala, tlangval pawl hi, hivekin pakhat hnu pakhat hniksak vivo hnik sehla ziang kan bang cio pei? Mi tampi cu pacang si zo cingin fala an ngaihven herher, mi ṭhen cu fala sawn ih ngaihven le mithmai pek ruangah innsang din zo, fate hman nei zo pacang khal an nupi fate hngilh khawpin fala an zuan mei.\nHi Video kan tarlangmi ihsin Pacang siseh, Nupinu siseh, Fala, Tlangval pawl kan zir cio kei uh, in duhdawt zettu kan fala/tlangfal, kan nupi/pasal khan hivekih hlothlau zetih kan nuncan hin ziangtluk a ti siat ih ziangtluk zangfakza an si timi hi thei tlang uh si. Hi Video hi capoh awknak men le zuknung (film) lemcannak men a si loih a taktak rori a si. U.S ram ahcun an fala/tlangval, nupi/pasal an rinhlel deuhmi cu hivekin a thupten an hniksak ṭheu.\nTuiṭum ih kan tarlangmi nupinu khal hi a pasal thawn an neihawknak kum 5 a rei zo, asinan a pasal hi rinsan tlak taktak a si maw, ka hrangah a rinum taktak maw timi theih duhah, Luis hmangin a pasal a vun hniksak cu, a mitthli dan rualloin a luang zurzo, zoh a har in zang a fak nasa. Innsang an dinnak kum 5 hman a ti zo nan, a duhdawt zetmi a pasal in hivekin a phatsan mei cu zangfakza taktak a si.\nThu umdan cu, rawl dawr (restaurant) pakhat ah lakphak in ih a tomi a pasal cu fala nonal mawi zet pakhat in a va pan ih, a phunphun an reltlang. Falanu cun “fala na nei zo maw, na tuaktam tuk, uar na um tuk tiah a va bia”, pacang cun “fala neilo tiah a let ih, a kutzung ih zunghruk a hmuh veten fala cun nupi na nei zo maw si?” tiah a sut. Cutin an be-aw vivo ih khawlak vak tlang ih hmun fianhrial ih tongaw dingin an relcat, cupawl cu an Nu in Video in a rak zoh kerker.\nA duhdawt ruangih a ṭhit/neihmi a pasal, an neihawknak hman kum 5 lai a si zomi in hivekin fala nonal zuan in a phatsan tikah nupinu cu amahte khal thununaw thei nawnlo in a mitthli a luang zurzo. Video ah rak zoh ve aw;\nA tlun ih Video a lang theilo pang asile, screen parah hmet awla a ra langcih mei ding.


Serie A : Juventus vs Empoli – Times Of Chinland\nSerie A : Juventus vs Empoli\nMarch 30, 2019 Times Of Chinland Sport 0\nTuizarh sungah Itlay serie A round 29nak an lek dingih hmaihruaitu Juvenus khal,tuizan myanmar 11:30pm ah Empoli an rak mikhual ding.\nJuventus hrang hmaitlan C.Ronaldo cu kawngnaa ruangah a tel thei lo dingih ziangtikah a ra kirsal ding tikhal an fiang hrih lo.Costa le Cuadrado khal an tel thei hrih lo dingih dungkham Bonucci cu colh caan pek a si ding.\nTuah Juventus hi hmat 75 thawn table hmaihruaitu an si ih Empoli cu hmat 25 thawn table 17nak ah an um.Juventus le Empoli hi tui season ah veikhat an rak do aw zo ih C.Ronaldo sit goal mi thawn 1-2 in Juventus an cak.Tuizan ah C.Ronaldo a tel lo ding nan,anmai innpi a si ding ruangah an huphurh lemlo ding.\nSerie A hi puai 28 lek zo a si bangin puai 10 lawng lek ding a um thlangih Juventus hrang champion si dingin puai 5 lawng nehnak an co a tul thlang.Cutirual in an hnuai ciah ih Napoli in nehnak an co thluh lo asile ,cu aiih tuan in Serie A ah an champion ding.\nCangtheimi minung hremdan (4-3-3 ) : Szczesny ,De Sciglio ,Rugani ,Chiellini ,Sandro ,Can ,Pjanic ,Matuidi ,Dybala ,Bernardeschi le Mandzukic pawl an luh hmaisa zum a si.\nTui Zarh Premier League Puai Thlirnak\nCatalan Derby: Barcelona vs Espanyol


SAC Ralhraang ih Fake News phuang mi cu mualphothlak zetin a lang suak thluh | Falam Online Media\nJune 22 ih Mandalay PDF le SAC ralhraang kapaw lai ah mawṭaw pakhat cun ziinkap ih transformer pah ngah in a totu mino 4 an thi tiah thuthang a suak.\nCuih mino 4 cu Mandalay PDF sungtel sivekin Ralhraang pawl in thu an suah nan vanduainak tongtu mithi tei` sungkhat pawl cun Mandalay PDF thawn pehtlaihawknak neitu an si lo tiah an sim ve.\nSAC ralhraang thusuahmi ah “June 22 zinglam doawknak ah mi 8 cu nung dam in kan kai. PDF mino 4 kahthat an si ih, Lamziinpi ah mawṭaw thawn mi kap phahtu mino 4 cu ziinkap ih transformer pahngah in a hmun rori ah an thi cih” ti`n an tarlang ih, cupawlcu PDF sungtel sivekin an pho lang.\nAsinan, thuthang felfai a suak cu ralhraang pawl ih Fake News cu mualpho thlak zetin a lang suak thluh.\nMino 4 cu Sintgaing myo, Ar zuat hmuan ih feh tum an si ih ralhraang pawl ih dawi tuarin vanduainak an tong sawn hi a si.\nMithitui` sungkhat naivai pakhat cun “an 4 in PDF thawn pehtlaihawknak an nei lo. Vansiatthlak zetin kahdonak a suak lai an va tong pang ih dung an kir lai ah ralhraang pawl ih dawi an tuar sawn mi a si.”\n“An ruak pawl le ralhraang siizung ah an ret tikah tutiang kan hlam ngam hrih lo. Lak theih danding ngaihtuah in kan hngak rero si ko” a ti.\nMithi 4 cu မိုင်းနိုင်လိုင်, မိုင်းနိုင်ထွန်းကြည်, မိုင်းချစ်ဆွေ le ကိုအားတီ te pawl an si ih Shan ramkulh, Thibaw le Namhkan khuami an si.\nJune 22, Mandalay ramṭhen, Chanmyathazi doawknak ah Mandalay PDF sungtel 2 le PDF bawmtu DRPA (အာဏာရှင်တော်လှန်ရေးပြည်သူ့တပ်မတော်) ihsin mi 3 an thi. Kaihkhih tuar PDF mino 6 an um tiah theih a si ih, ralhraang lam khalah thi le hriam tuar an um nan Mandalay PDF in official in an phuang hrih lo.\nSiarbet : Mandalay Doawknak an ṭan thok dan thuhla cipciar\nMandalay : June 22 ih SAC ralhraang le Mandalay PDF doawknak ah mipi lam in mithi an um vekin ralhraang lam khalah ralbawi pahnih telin miṭhenkhat an thi.\n“Ralhraang bawi pahnih (ဗိုလ်ကြီး le ဒုဗိုလ်မှူးကြီး) cu an thi ciangih kan lam khalah hriam tuar, kaihkhih tuar le ram hrang nunnak hlantu an um ve” tiah PDF ṭuanvonei mipakhat in a ti.\nDoawk an ṭan hnu nazi kaar hrawngah SAC ralhraang khalin kahdonak ah hriam tuar ralkap an um thu an phaung nan an dinhmun cu cipciar in an tarlang duh lo.\nCumi thusuahnak ah “Mandalay myo lamziin 54 le 111 Lamkiil ih inn check an tum lai ah PDF thawn kahawknak a suak ih mipali thi in, mipariat cu nungdam in kan kai. Culodang mithi 4 cu mawṭaw thawn tlan tum in ziinkap ih tranformer an pah ngah ruangah an pali in an thi” tiah SAC ralhraang pawl cun thusuahnak an nei.\nAsinan, ralhraang thusuahmi cu thuthang diklo (nemhnget theih lo) a si tiah Mandalay PDF ṭuanvonei ဗိုလ်ထွန်းတောက်နိုင် in a rel ih “kan lam ah mi 2 an thi. Kaihkhih tuar 6 an um. Cun, in bawmtu DRPA (အာဏာရှင်တော်လှန်ရေးပြည်သူ့တပ်မတော်) lam in mi 3 an thi” a ti.\nDoawknak a ṭan thok dan thu ah ဗိုလ်ထွန်းတောက်နိုင် cun “mizaan lam ah Chanmyathazi myone ah bomb a puak. Cumi ah Ralhraang pakhat a thi cu tuar na in inn khat hnu inn khat an lut ih mi an check vivo.”\n“Kan nih cun check ding kan duhlo hlei ah check ter thei dinhmun kan si lo. Cutin boruak a sosang thok” a ti.\nSAC ralhraang cun palik mawṭaw 20 lenglo thawn thazaang dang an cah bet hnu ah PDF pawl umnak inn luhcilh in kapawknak a thok cih.\n“Thil cang dan a rang tukih hrial theih dan lamziin umloin innsung ah an reekbet ih innpi an kulh thuh. SAC ralhraang pawl an thleng hnu lawngah thuthang kan ngah tikah a rak tlaituk zo. Innsung ih um pawl run thei dan ding a um lo. Kan lut ve cun kan zaten thi thluh thei dinhmun kan si ruangah kan unau pawl cu kan run thei lo” tiah ဗိုလ်ထွန်းတောက်နိုင် cun a ti.\nKahdonak an cawl hnu ah khuasung hmun tamzet ah mei urkang mi le bomb puak thawmvang theih ding a tam ih ralhraang pawl khal hmuntin ah ṭhekdarhaw in an duty.\nRalhraang pawl cu zaanlam hnu khalah khuasung lutsuaknak hmun pawl kil in mi innsung tiang luhhnawh in cangvainak an nei tiah Myanmar Now in a ngan.\n← SAC ralhraang cun Mindat PDF hnen ih a tiamkammi pahbal cih\nMin Aung Hlaing in MCIS meeting ah Thuphan Tawmtawhlot a rel →\nMyanmar ram hrang ThuThangṬha\nSAC ralhraang in Khua 1 mipum 30 hril in Myone 10 ah Meithal an zem\nAugust 28, 2021 Ni Hnem Sung 0


UK ram ah Covid 19 pianhmang thlengawmi Nathrik Thar an hmu | Falam Online Media\nTuhlan ai in zaṭek 70% suanawol Covid – 19 nathrik pianhmang thlengawmi cu UK ram ah hmuhsuah a si ruangah ralrin nakah ti`n a inn-hnen ram ṭhenkhat pawl cun UK ihsi an ram lut tummi Vanzam, Tlangleng, motor tvp pawl an kham thluh a si.\nCanada, France, Germany, Israel, Iran, Colombia le Morocco ram pawl cun UK ihsi an ram lut ding mi Vanzam pawl cu nazi 48 (lole cuhnak ih tam) sung an kham/phit ih Saudi Arabia ram cun ramdang ihsi an ram ih Vanzam lut lo dingin border ihsin a phit lawlaw.\nTuhlan ai ih suanawol Covid – 19 nathrik pianhmang thlengawmi hmuhsuah a si thu cu UK Prime Minister Boris Johnson in zarhte ni ah a phuang ih ramsung hmun ṭhenkhat khal ah tuhlan ai ih khoh sawnmi LockDown Daan thuthar a suah cih.\nCovid 19 nathrik pianhmang thlengawmi cu Netherlands, Denmark, Belgium le Iceland ram pawl khalah hmuhsuah a rak si dah zo ih, a tu UK ram ah hmuhsuah a si bet ruangah karhzai sin lo dingin nasaten hmalaknak kan nei ṭul tiah UK ram mithiam pawl in an sim.\nUK ram mithiam hrekkhat cun a tui` Covid 19 nathrik thar cu a hlan hnakin let 70 hrawngin a cak tiah thuthang an suah nan European Centre for Disease Prevention and Control pawlkom cun “tuhlan Covid 19 nathrik ai in suanawk a ol sawn nan tui dinhmun tiang ṭih/hmual a nung/ana sawn (deadly) timi khihhmuhding a um lo ih Vaccine in a neh lo timi khal khihhmuhding a um hrih lo” ti`n thuthang an suah a si.\nTudinhmun ah UK ram ah Covid 19 mina 2.4 million an um zo ih cumi ah minung 67,401 an thi a si.\n← Falam Tualsungum Mino Au-aw cu ramleng um Mipakhat in hitin a Let\nLinghnin leuhleuh ruangah Kilauea Meisa Tlang a puak →\nHarry Potter thuanthu Bu 7 ka siar suak titu Daw Aung San Suu Kyi\n5 star Hotel ah Russia TV sexologist Ruang an sar


China Ih Daanlo Myanmar Hnatuantu 400 Zikte Kuatkir - Chinland Today Media\nChina Ih Daanlo Myanmar Hnatuantu 400 Zikte Kuatkir\nJuly 4, 2014 12:39 pm·0 comments\nChina ah daanlo in hna va tauntu Myanmar hnatuantu 400 zikte cu July 2 ni ihsin Myanmar ah an kuatkir hai, ti a si. China, Shandong ramthen Banjo khawpi ih Phocaea arsa company ih hnatuantu Myanmar rammi daanlo hnatuantu 352 cu Shan ramkulh Muse khawpi ah an rak kuatkir.\nJuly 3 ni zinglam nazi 9:00 hrawngah Myanmar daanlo hntuantu 352 le July 2 ni ah Myanmar daanlo hnatuantu 33 cu China ihsin Myanmar ah thatein an rak kuatkir. Hnatuantu pawl hi an hlawhman thatein an ngah thluh ih an damlo hmanah cetzung ah sikhan a um ruangah alakin an tuamhlawm, ti a si.\nHnatuan pakhat cun, himi hi Rakhaine ihsin hnatuantu 40 an tlansuak ih palik an report ruangah a si. A tlansuakmi pawl cu palik in an kai thluh ih an thlah hrih lo, tiin a sim. An rak kuatkirmi hnatuantu pawl hi Rakhaine, Shan, Kachin ramkulh pawl, Sagaing, Magway, Mandalay ramthen pawl ihsin an si. (Ref: 7 Day Daily)\nMandalay Buainak Thu Ah Mi 16 Kai\nKachin Nu Pahnih Thihnak In Rampi A Deng\nPagu Ramthen Khindangyi Khua Nu-pa Lutantu Kai Ngah